MAO:416/16 - Markkinaoikeus\nEtusivu » Ratkaisut » Markkinaoikeudelliset asiat » MAO:416/16\nCarement Oy > Suomen Kuntotekniikka Oy\nsopimaton menettely elinkeinotoiminnassa - hyvän liiketavan vastaisuus - liikesalaisuuden oikeudeton hankkiminen ja käyttäminen\nCarement Oy (jäljempänä myös hakija) on vaatinut, että markkinaoikeus kieltää Suomen Kuntotekniikka Oy:tä (jäljempänä myös Kuntotekniikka tai vastaaja) 50.000 euron sakon uhalla jatkamasta tai uudistamasta sopimattomasta menettelystä elinkeinotoiminnassa annetun lain vastaista menettelyä hankkimalla, kopioimalla, käyttämällä, ilmaisemalla tai muutoin hyödyntämällä omassa liiketoiminnassaan ilman hakijan lupaa hakijan laatimia tarjousasiakirjoja tai muita hakijalle kuuluvia liikesalaisuuksia, teknisiä esikuvia tai teknisiä ohjeita.\nLisäksi Carement Oy on vaatinut, että markkinaoikeus velvoittaa Suomen Kuntotekniikka Oy:n korvaamaan sen:\n-\tturvaamistoimen hakemisesta ja täytäntöönpanosta aiheutuneet kulut 1.337,32 eurolla,\n-\toikeudenkäyntikulut 36.245,28 eurolla sekä\n-\tasianosaiskulut 27.133,39 eurolla,\nkaikki edellä mainitut määrät viivästyskorkoineen.\nCarement Oy ja Suomen Kuntotekniikka Oy ovat kilpailevia yrityksiä, joiden molempien toimialaan kuuluvat insinööritoimintaan liittyvät palvelut. Suomen Kuntotekniikka Oy:n nykyinen omistaja ja toimitusjohtaja A on aikaisemmin ollut Carement Oy:n palveluksessa aluepäällikkönä ja johtoryhmän jäsenenä, missä asemassa hänellä on ollut pääsy kaikkiin Carement Oy:n liiketoiminnan kannalta olennaisiin tietoihin, liikesalaisuuksiin ja teknisiin esikuviin ja ohjeisiin. A on sittemmin syksyllä 2012 irtisanoutunut Carement Oy:n palveluksesta ja perustanut Suomen Kuntotekniikka Oy:n.\nA on työsuhteensa päätyttyä vienyt luvatta mukanaan Carement Oy:lle kuuluneita tarjousasiakirjoja, liikesalaisuuksia, teknisiä esikuvia tai teknisiä ohjeita, joita Kuntotekniikka on sittemmin hyödyntänyt liiketoiminnassaan. Jäljempänä kuvattavat menettelyt muodostavat ainoastaan esimerkin Kuntotekniikan sanotusta menettelystä. On nimittäin todennäköistä, että Kuntotekniikka on oikeudettomasti hyödyntänyt Carement Oy:n liikesalaisuuksiksi, teknisiksi esikuviksi ja ohjeiksi lukeutuvaa aineistoa muutoinkin.\nKuntotekniikan edellä tarkoitettu menettely on ollut ensisijaisesti sopimattomasta menettelystä elinkeinotoiminnassa annetun lain 1 §:n 1 momentin sekä toissijaisesti mainitun lain 4 §:n 1, 3 ja 4 momentin vastaista.\nLahden kaupungin kilpailutus\nLahden kaupungin kunnallistekniikan yksikkö on keväällä 2015 kilpailuttanut hankinnan, johon sekä Carement Oy että Kuntotekniikka ovat osallistuneet. Kuntotekniikan tarjoukseen sisältynyt alustava toiminta- ja laatusuunnitelma on selvästi laadittu merkittävässä määrin hyödyntäen ja jopa kopioiden Carement Oy:n tarjousasiakirjoja, jotka Carement Oy on laatinut aikaisemmin toteutettua Joensuun kaupungin kilpailutusta varten. Viimeksi mainitut asiakirjat ovat sisältäneet Carement Oy:n liikesalaisuuksia tai vähintäänkin teknisiä esikuvia ja ohjeita.\nKuntotekniikka on voittanut kyseisen Lahden kaupungin kilpailutuksen. Alustavalla toiminta- ja laatusuunnitelmalla on ollut kilpailutuksessa olennainen merkitys, koska 30 prosenttia hankinnan laadun arvioinnista on perustunut sanottuun suunnitelmaan.\nCarement Oy ja Kuntotekniikka ovat osallistuneet Liikenneviraston kunnossapidon selvityksiä koskeneeseen tarjouskilpailuun. Liikennevirasto on 18.2.2014 päivätyllä hankintapäätöksellään valinnut Kuntotekniikan tarjouksen puitejärjestelyn yhteen osioon. Kuntotekniikka on tässäkin tarjouskilpailussa oikeudettomasti hyödyntänyt useita Carement Oy:n aikaisemmin laatimia tarjousasiakirjoja. Viimeksi mainitut asiakirjat ovat sisältäneet Carement Oy:n liikesalaisuuksia tai vähintäänkin teknisiä esikuvia ja ohjeita.\nLapin ELY-keskuksen kilpailutus\nCarement Oy ja Kuntotekniikka ovat osallistuneet Elinkeino-, liikenne- ja ympäristökeskuksen (ELY-keskus) kilpailutukseen koskien hoidon ja ylläpidon alueurakoiden pistokoevalvontaa Lapin ELY-keskuksen alueella. Kuntotekniikka on sijoittunut tarjouskilpailussa Carement Oy:n jälkeen toiselle sijalle. Kuntotekniikka on tässäkin tarjouskilpailussa oikeudettomasti hyödyntänyt useita Carement Oy:n aikaisemmin laatimia tarjousasiakirjoja. Viimeksi mainitut asiakirjat ovat sisältäneet Carement Oy:n liikesalaisuuksia tai vähintäänkin teknisiä esikuvia ja ohjeita.\nKuntotekniikan kotisivulla on ollut "Väyläverkon syyperusteinen vaurioinventointi, menetelmäkuvaus" -niminen asiakirja. Kuntotekniikka on laatinut kyseisen asiakirjan kopioiden suoraan huomattavan osan Carement Oy:n aikaisemmin laatimasta asiakirjasta "Katuverkon kuntoarviointi - menetelmäkuvaus". Viimeksi mainittu asiakirja on sisältänyt Carement Oy:n liikesalaisuuksia tai vähintäänkin teknisiä esikuvia ja ohjeita.\nSuomen Kuntotekniikka Oy on vaatinut, että markkinaoikeus hylkää Carement Oy:n hakemuksen. Suomen Kuntotekniikka Oy on lisäksi vaatinut, että markkinaoikeus velvoittaa Carement Oy:n korvaamaan sen oikeudenkäyntikulut 31.709,24 eurolla ja asianosaiskulut 500 eurolla.\nSuomen Kuntotekniikka Oy kiistää menetelleensä sopimattomasta menettelystä annetun lain 1 tai 4 §:n vastaisesti. Kuntotekniikan A:aa on Carement Oy:n palveluksessa ollessaan joko itse omalla ammattitaidolla ja kokemuksellaan luonut tai muutoin työtehtäviensä perusteella saanut ne hakemuksessa viitatut asiakirjat ja niissä olevat tiedot, joita Carement Oy väittää Kuntotekniikan oikeudettomasti hyödyntäneen. Mainittujen asiakirjojen sisältämä tieto on lisäksi ollut julkista ja alaan perehtyneelle itsestään selvää. Kuntotekniikka ei näin ollen ole oikeudettomasti hankkinut tai yrittänyt hankkia tietoa liikesalaisuudesta eikä myöskään oikeudettomasti käyttänyt tai ilmaissut näin hankkimaansa tietoa. Kyseisten asiakirjojen tai niiden sisältämän tiedon käyttäminen ei siten ole ollut hyvän liiketavan vastaista tai muutoin sopimatonta.\nCarement Oy:llä ei ole ollut minkäänlaista väylien kunnonhallintaan liittyvää liiketoimintaa ennen kuin A on mennyt yhtiön palvelukseen töihin. Osaamisensa perusteella A on alkanut kehittää Carement Oy:lle esimerkiksi maatutka- ja rakenneanalyyseja sekä palkannut tuolloin avukseen ja koulutettavakseen muun muassa väylien kunnonhallintaan liittyvät maatutkaosaajat.\nA on Carement Oy:n palveluksessa ollessaan luonut itse ne hakemuksessa viitatut tarjouskilpailuihin (Lahti, Liikennevirasto ja ELY-keskus) liittyneet asiakirjat, joita Carement Oy väittää Kuntotekniikan oikeudettomasti hyödyntäneen. Vähäisessä määrin mainitulta osin on ollut kyse asiakirjoista, joista A on saanut tiedon työnsä kautta ollessaan Carement Oy:n palveluksessa. Menetelmäkuvauksen tiivistelmän tekniset esikuvat A on luonut itse jo ennen kuin hän on edes aloittanut työskentelemään Carement Oy:n palveluksessa.\nIrtisanouduttuaan Carement Oy:n palveluksesta A on luonnollisesti jatkanut oman osaamisensa sekä ammatillisten tietojensa ja taitojensa käyttämistä ja kehittämistä Suomen Kuntotekniikka Oy:ssä. Tällöin A on laatinut asiakirjoja, kirjoittamalla ne osittain uudestaan Carement Oy:n palveluksessa laatimiaan asiakirjoja apuna käyttäen sekä muokannut asiakirjoja Kuntotekniikan ja itse tekemänsä kehitystyön perusteella.\nLahden kaupungin kilpailutukseen liittyneeseen tarjouspyyntöön on sisältynyt valmis malli sisällysluettelosta. Viimeksi mainittu sisällysluettelo on vastannut A:n aikaisemmin Carement Oy:n palveluksessa työskennellessään Joensuun kaupungin kilpailutusta varten tekemän tarjouksen sisällysluetteloa. Lisäksi Lahden kaupungin kilpailutukseen liittyneeseen tarjouspyyntöön vastaaminen on edellyttänyt sisällysluettelon noudattamista.\nKysymyksessä olevassa Lahden kaupungin kilpailutuksessa tarjouksia on pyydetty syyperusteisesti. Syyperusteinen kunnonhallinta on A:n kehittelemä toimintatapa, jota on yritetty saada yleiseksi toimintamalliksi A:n työskennellessä Carement Oy:n palveluksessa.\nAlustavassa toiminta- ja katusuunnitelmassa on kyse toiminnan kuvauksesta. Suunnitelma sisältää vain olemassa olevien faktojen ja niistä seuraavien toimien kuvausta. Nimensä mukaisesti kyse on alustavasta suunnitelmasta, joka kertoo ainoastaan sen, miten sen laatinut yritys toimii yleisellä tasolla.\nLahden kaupungin kilpailutuksen pisteytyksestä käy ilmi, että Kuntotekniikka ei ole käyttänyt tarjouskilpailussa mitään sellaista tietoa, joka olisi sisältänyt lain tarkoittamia Carement Oy:lle kuuluneita tai yleensäkään liikesalaisuuksia, teknisiä esikuvia tai ohjeita.\nHakemuksessa puheena olevalta osin viitattujen suunnitelmien sanamuodoissa on sinänsä ollut yhtäläisyyksiä. Suunnitelmien asiallinen sisältö on kuitenkin poikennut toisistaan. Huomattava ero suunnitelmien pisteytyksessä osoittaa sen, että A on kertomallaan tavalla jatkanut oman osaamisensa sekä ammatillisten tietojen tai taitojensa kehittämistä Kuntotekniikan palveluksessa ollessaan. Liikenneviraston kilpailutus on ratkennut puhtaasti tarjoajien referenssien perusteella.\nKuntotekniikan tarjous on sisältänyt ELY-keskuksen kilpailutuksen osalta yleistä toiminnan kuvaamista. Koska Kuntotekniikan toiminnassa korostuu kehittämisnäkökulma kustannustehokkuuden puolesta, se on saanut tarjoushintansa matalaksi tietyllä tarjoukseen sisältyvällä työkalulla.\nHakemuksessa puheena olevalta osin viitattujen asiakirjojen taustalla oleva tieanalyysi on kehitetty jo 1990-luvun lopulla yhteistyössä Tielaitoksen kanssa. Tältä pohjalta on johdettu kaavat muun muassa vuonna 2000 valmistuneeseen tutkimusraporttiin koskien Rovaniemen kaupungin katuverkon kuntoanalyysiä, jota A on ollut mukana laatimassa. Siihen sisältyneet kuntoluokat ovat puolestaan olleet Kuntaliiton määrittelemiä. Edelleen kyseiseen tutkimusraporttiin ovat sisältyneet tuolloin laaditut tekniset kaavat, joita kehittämällä A on vienyt menetelmäkuvausta eteenpäin sekä Carement Oy:llä työskennellessään että sen jälkeen.\nCarement Oy:n työntekijä on 12.12.2012 esitellyt Hämeenlinnassa projektikokouksessa katujen ja KLV-verkoston kuntokartoitusta. Kyseessä on ollut avoin tilaisuus, jossa on käyty läpi menetelmäkuvausta kaavoineen. Tilaisuuden lisäksi Carement Oy on toimittanut menetelmäkuvausta sähköisesti useassa eri yhteydessä useille eri tahoille. Carement Oy on esitellyt menetelmäkuvauksen mukaiset laskentakaavat julkisesti myös maaliskuussa 2013 päällystystoimialan päällystyskursseilla. Carement Oy:llä ei siten ole ollut salassapitotahtoa eikä tosiasiallista salassapitoa näiden tietojen suhteen.\n1.\tLahden kaupungin hankintapäätös 11.3.2015\n2.\tSuomen Kuntotekniikka Oy:n alustava toiminta- ja laatusuunnitelma 13.2.2015 koskien Lahden kaupungin katujen ja kevyen liikenteen väylien kunnonhallinnan palvelua 2011−2014\n3.\tCarement Oy:n alustava toiminta- ja laatusuunnitelma koskien Joensuun kaupungin katujen ja kevyen liikenteen väylien kunnonhallinnan palvelusopimusta\n4.\tCarement Oy:n laatusuunnitelmamalli 11.12.2012 koskien ylläpidon (päällysteet ja tiemerkinnät) hankintapalveluiden puitesopimusta 2013–-2016\n5.\tCarement Oy:n ja A:n välinen salassasopimus 29.12.2006\n6.\tLapin ulosottoviraston lasku 31.8.2015\n7.\tMuistio turvaamistoimipäätöksellä Suomen Kuntotekniikka Oy:ltä takavarikoidusta Carement Oy:lle toimitetusta aineistosta 26.8.2015.\n8.\tLiikenneviraston hankintapäätös 18.2.2014\n9.\tLuettelo takavarikoiduista asiakirjoista, joita Suomen Kuntotekniikka Oy on kopioinut ja/tai käyttänyt Liikenneviraston kilpailutuksessa\n9.1.\tCarement Oy:n 26.6.2012 laatima asiakirja; Rovaniemen liikennetutkimus 2012, versio 1.0\n9.2.\tCarement Oy:n 25.8.2009 laatima asiakirja; Projektisuunnitelma, Tiehallinnon aluevastaavan tukipalvelut; Oulu eteläinen, versio 1.1\n9.3.\tCarement Oy:n 19.11.2009 laatima asiakirja; Toimintasuunnitelma, Turun tiepiirin suunnittelun ja asiantuntijapalvelun puitesopimus vuosille 2010−2013\n10.\tSuomen Kuntotekniikka Oy:n tarjouksen 16.1.2014 sisältöosa/tarjouskirje\n11.\tElinkeino-, liikenne ja ympäristökeskuksen hankintapäätös 16.6.2014\n12.\tLuettelo takavarikoiduista asiakirjoista, joita Suomen Kuntotekniikka Oy on kopioinut ja/tai käyttänyt ELY-keskuksen kilpailutuksessa\n12.1.\tCarement Oy:n 1.8.2009 laatima asiakirja; Sisältöosa, Hoidon ja ylläpidon alueurakoiden pistokoevalvonta Lapin ja Oulun tiepiireissä 1.10.2009−30.9.2012 välisenä aikana\n12.2.\tCarement Oy:n 26.6.2012 laatima asiakirja; Rovaniemen liikennetutkimus 2012, versio 1.0\n12.3.\tCarement Oy:n 13.4.2012 laatima asiakirja; Projekti- ja laatusuunnitelma, sisältöosa, Jämsän kaupungin katujen kuntoarvion ja saneerausohjelman laatiminen, versio 0.5\n12.4.\tCarement Oy:n 25.8.2009 laatima asiakirja; Projektisuunnitelma, Tiehallinnon aluevastaavan tukipalvelut, Oulu eteläinen, versio 1.1\n13.\tSuomen Kuntotekniikka Oy:n tarjouksen laatuosa (B), hoidon ja ylläpidon alueurakoiden pistokoevalvonta Lapin ELY-keskuksen alueella 9.6.2014\n14.\tSuomen Kuntotekniikka Oy:n väyläverkon syyperusteinen vaurioinventointi, menetelmäkuvaus - tiivistelmä 2015\n15.\tCarement Oy:n Katuverkon kuntoarviointi - menetelmäkuvaus, versio 1.5/26.6.2012\n16.\tCarement Oy:n sisäiseen selvitykseen kuulunut taulukko "Carement_kunnat_listaus.xlsx"\n17.\tCarement Oy:n sisäiseen selvitykseen kuulunut taulukko "Kyselyn_tulokset_yhteenvetoa.xlsx"\n18.\tCarement Oy:n kehittämistoimet 2012−2017\n19.\tCarement Oy:n laatujärjestelmä\n20.\tCarement Oy:n liiketoimintasuunnitelma 3.8.2011\n21.\tCarement Oy:n tietoturvasuunnitelma\n22.\tCarement Oy:n yritysanalyysi 2011, kehittämisohjelma\n23.\tAlikonsulttisopimus 26.11.2012\n24.\tJoensuun kaupungin katselmuspöytäkirja 6.7.2011\n1.\tJoensuun kaupungin tarjouspyyntö 27.5.2011 liitteineen\n2.\tSähköpostiviesti ja sen liite; Carement Oy:n alustava toiminta- ja laatusuunnitelma Joensuun kaupungille\n3.\tLahden kaupungin tarjouspyyntö 30.12.2014 liitteineen (alustava toiminta- ja laatusuunnitelma 1.11.2014, tarjouksen kiinteä- ja yksikköhintainen osa, palvelusopimusluonnos 30.12.2014)\n4.\tRoadscanners Oy:n alustava toiminta- ja laatusuunnitelma 12.2.2015 Lahden kaupungille\n5.\tDestia Oy:n tarjouksen laatuosa; alustava toiminta- ja laatusuunnitelma 12.2.2015 Lahden kaupungille\n6.\tSähköpostiviesti 3.3.2016; Lapin ELY-keskus ja sen liitteet, Rovaniemen liikennetutkimus 2012, Carement Oy:n tarjouksen sisältöosa ym.\n7.\tSähköpostiviesti ja Carement Oy:n projektisuunnitelma; Tiehallinnon aluevastaavan tukipalvelut, Oulu eteläinen\n8.\tSähköpostiviesti 4.3.2016 ja sen liite; Carement Oy:n tarjous liitteineen, Turun tiepiirin puitesopimus\n9.\tLiikenneviraston muistio; tarjousvertailu 20.2.2014\n10.\tSähköpostiviesti; Lapin ELY-keskus ja sen liite, Carement Oy:n toiminta- ja laatusuunnitelma\n11.\tSähköpostiviesti 3.3.2016; Lapin ELY-keskus ja sen liitteet, Rovaniemen liikennetutkimus 2012, Carement Oy:n tarjouksen sisältöosa ym.\n12.\tSähköposti 3.3.2016; Jämsän kaupunki ja sen liitteet, tarjouspyyntö ja Carement Oy:n projekti- ja laatusuunnitelma, sisältöosa 13.4.2012\n13.\tSähköpostiviesti ja C projektisuunnitelma; Tiehallinnon aluevastaavan tukipalvelut, Oulu eteläinen\n14.\tTieanalyysi Misu-projektin loppuraportti\n15.\tTutkimusraportti Rovaniemen kaupungin katuverkon kuntoanalyysi Street Doctor -menetelmällä\n16.\tHämeenlinnan kaupunki; katujen ja KLV-verkoston kuntokartoitus, projektikokous 12.12.2012\n17.\tSähköpostiviestit 18.10.2012 (B) ja 7.6.2012 (C)\n18.\tTurun kaupungin kiinteistöliikelaitoksen päätös 29.2.2016\n19.\tSähköpostiviesti 10.5.2010 (D) ja sen liite excel Carement_kunnat_listaus 20.\tSähköpostiviesti 9.11.2011 (JJ) ja sen liite Carement Oy:n kehittämistoimet\n21.\tSähköpostiviesti 18.3.2013 (JJ) ja sen liite laatujärjestelmä\n22.\tSähköpostiviesti 3.8.2011 (JJ) ja sen liite liiketoimintasuunnitelma\n23.\tSähköpostiviesti 27.1.2011 (E) ja sen liite yritysanalyysi 2011, kehittämisohjelma\n24.\tSähköpostiviesti 27.1.2011 (F) ja sen liite tietoturvasuunnitelma Carement Oy\n1. JJ, todistelutarkoituksessa\nMARKKINAOIKEUDEN TURVAAMISTOINTA KOSKEVAT PÄÄTÖKSET\nMarkkinaoikeus on 24.4.2015 antamallaan päätöksellä määrännyt todistelun turvaamisesta teollis- ja tekijänoikeuksia koskevissa riita-asioissa annetun lain nojalla Carement Oy:n esittämästä hakemuksesta Suomen Kuntotekniikka Oy:tä kuulematta ulosottomiehen kopioimaan Suomen Kuntotekniikka Oy:n hallussa olevan sellaisen aineiston, jonka voidaan olettaa olevan peräisin Carement Oy:ltä, sekä edelleen määrännyt näin kopioidun aineiston jäämään sanotussa vaiheessa ulosottomiehen haltuun.\nMarkkinaoikeus on 7.7.2015 antamallaan päätöksellä kieltänyt sopimattomasta menettelystä elinkeinotoiminnassa annetun lain 7 §:n nojalla Suomen Kuntotekniikka Oy:tä väliaikaisesti 50.000 euron sakon uhalla jatkamasta tai uudistamasta:\n-\tsopimattomasta menettelystä elinkeinotoiminnassa annetun lain 1 §:n vastaista menettelyä kopioimalla, käyttämällä, ilmaisemalla tai muutoin hyödyntämällä omassa liiketoiminnassaan Suomen Kuntotekniikka Oy:n oikeudettomasti saamia hakijan laatimia tarjousasiakirjoja tai muita hakijalle kuuluvia liikesalaisuuksia, teknisiä esikuvia tai teknisiä ohjeita.\n-\tsopimattomasta menettelystä elinkeinotoiminnassa annetun lain 4 §:n vastaista menettelyä hankkimalla taikka käyttämällä tai ilmaisemalla Suomen Kuntotekniikka Oy:n jo oikeudettomasti saamia hakijan laatimien tarjousasiakirjojen sisältämiä tai muita hakijalle kuuluvia liikesalaisuuksia, teknisiä esikuvia tai teknisiä ohjeita.\nKyseiset väliaikaiset kiellot on määrätty olemaan voimassa kunnes pääasiassa annetaan ratkaisu taikka asiassa toisin määrätään.\nEdellä mainitun lisäksi markkinaoikeus on 7.7.2015 antamallaan päätöksellä määrännyt todistelun turvaamisesta teollis- ja tekijänoikeuksia koskevissa riita-asioissa annetun lain 2 ja 3 §:n nojalla ulosottomiehen erottelemaan Suomen Kuntotekniikka Oy:ltä 13.5.2015 kopioituja tiedostoja sisältävästä ulkoisesta kovalevystä aineiston, jonka voidaan todeta olevan peräisin Carement Oy:stä, ja toimittamaan mainituin tavoin erotellusta aineistosta kopiot Carement Oy:lle.\n1. Carement Oy on vaatinut, että Suomen Kuntotekniikka Oy:tä kielletään 50.000 euron sakon uhalla jatkamasta tai uudistamasta sopimattomasta menettelystä elinkeinotoiminnassa annetun lain vastaista menettelyä hankkimalla, kopioimalla, käyttämällä, ilmaisemalla tai muutoin hyödyntämällä omassa liiketoiminnassaan ilman hakijan lupaa hakijan laatimia tarjousasiakirjoja tai muita hakijalle kuuluvia liikesalaisuuksia, teknisiä esikuvia tai teknisiä ohjeita.\n2. Carement Oy:n kieltovaatimus on siten perustettu siihen, että Suomen Kuntotekniikka Oy olisi menetellyt sopimattomasta menettelystä elinkeinotoiminnassa annetun lain vastaisesti hyödyntämällä omassa liiketoiminnassaan ilman Carement Oy:n lupaa yhtäältä Carement Oy:n laatimia tarjousasiakirjoja sekä toisaalta muita Carement Oy:lle kuuluneita liikesalaisuuksia, teknisiä esikuvia tai teknisiä ohjeita. Carement Oy on perustanut vaatimuksensa ensisijaisesti sopimattomasta menettelystä elinkeinotoiminnassa annetun lain 1 §:n 1 momenttiin sekä toissijaisesti mainitun lain 4 §:n 1, 3 ja 4 momentteihin.\n3. Sopimattomasta menettelystä elinkeinotoiminnassa annetun lain 1 §:n 1 momentin mukaan elinkeinotoiminnassa ei saa käyttää hyvän liiketavan vastaista tai muutoin toisen elinkeinonharjoittajan kannalta sopimatonta menettelyä.\n4. Sopimattomasta menettelystä elinkeinotoiminnassa annetun lain säätämiseen johtaneiden lainvalmistelutöiden (HE 114/1978 vp s. 11) mukaan hyvänä liiketapana voidaan yleisesti pitää tunnollisen ja rehellisen elinkeinonharjoittajan noudattamaa sekä kilpailijoiden ja asiakkaiden hyväksymää menettelyä taloudellisessa toiminnassa.\n5. Sopimattomasta menettelystä elinkeinotoiminnassa annetun lain 4 §:n 1 momentin mukaan kukaan ei saa oikeudettomasti hankkia tai yrittää hankkia tietoa liikesalaisuudesta eikä käyttää tai ilmaista näin hankkimaansa tietoa. Pykälän 3 momentin mukaan joka elinkeinonharjoittajan puolesta tehtävää suorittaessaan on saanut tiedon liikesalaisuudesta tai jolle työn tai tehtävän suorittamista varten taikka muuten liiketarkoituksessa on uskottu tekninen esikuva tai tekninen ohje, ei saa sitä oikeudettomasti käyttää eikä ilmaista. Edelleen mainitun pykälän 4 momentin mukaan joka on saanut toiselta tiedon liikesalaisuudesta, teknisestä esikuvasta tai teknisestä ohjeesta tietäen, että tämä on hankkinut tai ilmaissut tiedon oikeudettomasti, ei saa sitä käyttää eikä ilmaista.\n6. Sopimattomasta menettelystä elinkeinotoiminnassa annetun lain 4 §:n esitöiden yksityiskohtaisissa perusteluissa (HE 114/1978 vp s. 14−15) on todettu, ettei liikesalaisuuden käsitettä voida täsmällisesti määritellä. Tunnusomaista liikesalaisuudelle on, että sillä tarkoitetaan seikkaa, jonka salassa pitämisellä on merkitystä sen yrityksen liiketoiminnalle, jonka hallussa liikesalaisuus on. Suojan piiriin kuuluvalta liikesalaisuudelta ei kaikissa tapauksissa edellytetä, että se on vain suppean piirin tiedossa. Liikesalaisuus voi olla esimerkiksi tunnettu kahdessa tai useammassa yrityksessä. Toisaalta kuitenkin edellytetään, että liikesalaisuudeksi katsottavan tiedon haltijan tulee osoittaa jonkin asteista aktiivisuutta liikesalaisuuden säilyttämiseksi.\n7. Asiassa on riidatonta, että Carement Oy ja Kuntotekniikka ovat samalla alalla toimivia toistensa kilpailijoita. Edelleen asiassa on riidatonta, että A on aikaisemmin ollut Carement Oy:n palveluksessa aluepäällikkönä ja johtoryhmän jäsenenä. Sittemmin syksyllä 2012 A on irtisanoutunut Carement Oy:n palveluksesta ja perustanut Suomen Kuntotekniikka Oy:n, jonka omistaja ja toimitusjohtaja A edelleenkin on.\n8. Edellä selostetulla tavalla Carement Oy:n kieltovaatimus on perustettu siihen, että Kuntotekniikka olisi menetellyt ensisijaisesti sopimattomasta menettelystä elinkeinotoiminnassa annetun lain 1 §:n 1 momentin sekä toissijaisesti mainitun lain 4 §:n 1, 3 ja 4 momentin vastaisesti hyödyntämällä omassa liiketoiminnassaan ilman Carement Oy:n lupaa yhtäältä Carement Oy:n laatimia tarjousasiakirjoja sekä toisaalta muita Carement Oy:lle kuuluneita liikesalaisuuksia, teknisiä esikuvia tai teknisiä ohjeita.\n9. Kuntotekniikka on markkinaoikeuden istunnossa viitannut siihen, että koska edellä selostettu todistelun turvaamista koskeva määräys on annettu ainoastaan sopimattomasta menettelystä elinkeinotoiminnassa annetun lain 4 §:n vastaisen menettelyn varalta, kyseisellä turvaamistoimella hankittuja Carement Oy:n asiakirjatodisteita 9.1−9.3, 12.1–12.4, 15 sekä 16−22 ei tulisi ottaa asiassa oikeudenkäyntiaineistona huomioon siltä osin kuin kysymys on hakemuksen perustamisesta väitteeseen Kuntotekniikan menettelyn mainitun lain 1 §:n 1 momentin vastaisuudesta.\n10. Oikeudenkäynnistä markkinaoikeudessa annetun lain 5 luvun 17 §:n mukaan siltä osin kuin laissa ei ole toisin säädetty sopimattomasta menettelystä elinkeinotoiminnassa annetun lain mukaiset markkinaoikeudelliset asiat, josta puheena olevassa asiassa on kyse, käsitellään markkinaoikeudessa soveltuvin siten kuin oikeudenkäymiskaaressa riita-asian käsittelystä säädetään.\n11. Markkinaoikeus toteaa, että riita-asioiden käsittelyn osalta oikeusjärjestyksessämme lähtökohtana on pidetty niin sanotun vapaan todistelun periaatetta. Tämän on katsottu perinteisesti merkinneen sitä, että kaikki asiaan vaikuttavat todisteet tulee saada esittää oikeudenkäynnissä ja ovat siten hyödynnettävissä (ks. myös HE 46/2014 vp s. 29).\n12. Edellä mainitun lähtökohdan on nyttemmin katsottava tulleen vahvistetuksi oikeudenkäymiskaaren 17 luvun 25 §:n otetuilla säännöksillä. Niiden mukaan todisteiden hyödyntämien on kielletty lähinnä mainitun pykälän 1 ja 2 momentin tilanteissa (todiste saatu kiduttamalla sekä itsekriminointisuojaan liittyvä hyödyntämiskielto). Sen sijaan mainitun pykälän 3 momentin mukaan muissa tapauksissa tuomioistuin saa lähtökohtaisesti hyödyntää lainvastaisestikin hankittua todistetta. Poikkeuksen viimeksi mainitusta muodostaa ainoastaan, jos hyödyntäminen vaarantaisi oikeudenmukaisen oikeudenkäynnin toteutumisen ottaen huomioon asian laatu, todisteen hankkimistapaan liittyvä oikeudenloukkauksen vakavuus, hankkimistavan merkitys todisteen luotettavuudelle, todisteen merkitys asian ratkaisemisen kannalta ja muut olosuhteet.\n13. Viimeksi mainittua säännöstä koskevissa esitöissä (HE 46/2014 vp s. 92) on todettu, että kyseinen säännös on harkinnanvarainen. Lähtökohtana on kuitenkin todisteen hyödynnettävyys, mikä seuraa johdonmukaisesti vapaan todistelun periaatteesta. Lainvastaisesti hankittu todiste tulee kuitenkin jättää hyödyntämättä, jos siihen on painavat syyt.\n14. Markkinaoikeus toteaa, että edellä viitatut Carement Oy:n asiakirjatodisteet on saatu markkinaoikeuden todistelun turvaamisesta teollis- ja tekijänoikeuksia koskevissa riita-asioissa annetun lain nojalla määräämän takavarikon perusteella. Todisteita ei ole siten katsottava hankitun sen paremmin oikeudenkäymiskaaren 17 luvun 25 §:n 1 tai 2 momentin vastaisesti kuin myöskään 3 momentissa tarkoitetulla tavalla lainvastaisesti. Näin ollen perusteita mainittujen asiakirjatodisteiden jättämiselle ottamatta huomioon asiassa miltään osin ei ole.\n15. Carement Oy ja Kuntotekniikka ovat osallistuneet Lahden kaupungin järjestämään katujen ja kevyenliikenteen väylien kunnonhallinnan palvelua vuosille 2015−2017 koskeneeseen kilpailutukseen. Tarjouksen valintaperusteena on ollut kokonaistaloudellinen edullisuus, jonka osalta on hinnan ohella arviointikriteerinä käytetty laatuun liittyneitä tekijöitä. Lahden kaupunki on 11.3.2015 tekemällään hankintapäätöksellä valinnut Kuntotekniikan tarjouksen.\n16. Carement Oy on esittänyt, että Kuntotekniikan tarjouksen liitteenä ollut "Alustava toiminta- ja laatusuunnitelma 13.2.2015" -niminen asiakirja on laadittu merkittävässä määrin hyödyntäen ja jopa kopioiden Carement Oy:n "Alustava toiminta- ja laatusuunnitelma" -nimistä asiakirjaa, jonka Carement Oy on laatinut aikaisemmin toteutettua Joensuun kaupungin kilpailutusta varten. Viimeksi mainittu asiakirja on ollut 14-sivuinen, jakautuen viiteen eri jaksoon, jakson 2 ollessa merkitty salaiseksi.\n17. Kuntotekniikka on esittänyt, että edellä mainittujen asiakirjojen samankaltaisuuteen ei ole liittynyt mitään sopimattomasta menettelystä annetun lain vastaista. Kuntotekniikan esittämän mukaan sen olisi nimittäin ollut mahdollista laatia aivan identtinenkin asiakirja A:n erityisen ammattitaidon, alan yleisen tietämyksen ja julkisista lähteistä saatavan tiedon eli lähinnä edellä mainittujen kilpailutusten tarjouspyyntöaineiston perusteella.\n18. Markkinaoikeus toteaa, että Kuntotekniikan puolelta on sinänsä myönnetty, että A:n lähtiessä Carement Oy:n palveluksesta ja perustaessa Kuntotekniikan A on vienyt mukaan Carement Oy:n aikaisia sähköpostiviestejä liitetiedostoineen. Yksi asiakirjoista, jonka A on vienyt Carement Oy:stä, on ollut edellä mainittu Carement Oy:n "Alustava toiminta- ja laatusuunnitelma" -niminen asiakirja. Asiassa on sinänsä riidatonta, että A on Carement Oy:n palveluksessa ollessaan ollut laatimassa viimeksi mainittua asiakirjaa.\n19. Kysymyksessä olevaan Lahden kaupungin kilpailutukseen liittyen markkinaoikeus toteaa, että tarjouspyyntöasiakirjoissa pyydetty alustava toiminta- ja laatusuunnitelma on tullut tehdä Lahden kaupungin tarjouskilpailua varten laatimalle asiakirjapohjalle, joka on sisältänyt vaadittuja tietoja koskeneen otsikoinnin numeroineen. Siten kaikki tarjoajat ovat laatineet alustavan toiminta- ja laatusuunnitelmansa mainitun asiakirjapohjan otsikoinnin ja numeroinnin mukaisesti. Tarjoajat ovat luonnollisesti joutuneet näiden otsikoiden yhteydessä selostamaan sitä, millä tavoin tarjouspyyntöasiakirjoissa kuvattu palvelu tullaan toteuttamaan ja miten palvelun laadulliset vaatimukset tullaan täyttämään. Siten ne seikat, joiden on tullut sisältyä tarjoajilta pyydettyyn suunnitelmaan, ovat hyvin pitkälti määräytyneet jo tarjouspyyntöasiakirjojen perusteella. Itse tarjotun palvelun tarkempaan kuvaamiseen liittyen on kuitenkin todettava, ettei tarjouspyyntöasiakirjojen voida sisältönsä puolesta katsoa olleen sellaisia, että olisi pidettävä todennäköisenä, että eri tarjoajat olivat yksin tarjouspyyntöasiakirjojen perusteella voineet päätyä useiden kohtien osalta käytännössä täysin samansisältöiseen ja samasanaiseen palvelun kuvaamiseen suunnitelmissaan.\n20. Markkinaoikeus toteaa, että Kuntotekniikan tarjoukseen sisältynyt alustava toiminta- ja laatusuunnitelma on useiden tekstikappaleiden osalta ja tietyltä osin jopa usean sivun osalta ollut sanasta sanaan identtinen edellä mainitun Carement Oy:n "Alustava toiminta- ja laatusuunnitelma" -nimisen asiakirjan jaksojen 1−5 osalta. Kuntotekniikan mainittuun suunnitelmaan on eräässä kohtaa sisältynyt myös viittaus ohjelmistoon, jota Carement Oy on oman tarjoamansa palvelun yhteydessä tarkoittanut käyttää, mutta jota Kuntotekniikan ei edes ole sen suunnitelman muun sisällön valossa ollut tarkoitus tarjoamansa palvelun yhteydessä edes käyttää.\n21. Edellä esitetty huomattava yhdenmukaisuus huomioon ottaen markkinaoikeus katsoo, että Kuntotekniikka on sen tarjoukseen sisältyneen edellä mainitun alustavan toiminta- ja laatusuunnitelman laatimisessa hyödyntänyt edellä mainittua Carement Oy:n "Alustava toiminta- ja laatusuunnitelma" -nimistä asiakirjaa. Asiassa henkilökohtaisesti todistelutarkoituksessa kuultu A on kertonut, että hän olisi ulkomuististakin pystynyt laatimaan Kuntotekniikan suunnitelman samansisältöisenä kuin se nyt on tehty. Ottaen kuitenkin huomioon, että käytännössä samanlaista tekstiä on ollut yhteensä useita sivuja, markkinaoikeus katsoo, ettei sanottua ole pidettävä uskottavana. Päinvastoin sitä, että Kuntotekniikka on hyödyntänyt mainittua Carement Oy:n suunnitelmaa suoraan teknisestikin kopioiden, on katsottava osoittavan edellä selostettu viittaus Carement Oy:n suunnitelmassa mainittuun ohjelmistoon.\n22. Markkinaoikeudessa todistajina kuullut JJ ja J-PL ovat kertoneet, että tarjouskilpailuun osallistuvan tarjoajan on menestyäkseen osattava kuvata oma palvelunsa parhaalla mahdollisella tavalla. JJ:n ja J-PL:n kertoman mukaan Carement Oy:ssä oli vuosien ajan panostettu erityisesti tarjousten laadintaan ja tarjouslaskentaan, rahallisen panostuksen ollessa vuositasolla 40.000−50.000 euroa. Esimerkiksi edellä mainitun Carement Oy:n "Alustava toiminta- ja laatusuunnitelma" -nimisen asiakirjan kehittäminen oli vaatinut suurta panostusta.\n23. JJ:n ja J-PL:n mukaan Carement Oy:n tarjousasiakirjoihin on ollut pääsy vain rajatulla työntekijäjoukolla. A oli kuulunut näihin, koska hän oli ollut aluepäällikkö ja johtoryhmän jäsen. Nyt puheena oleva Carement Oy:n suunnitelma oli nimenomaisesti haluttu pitää jakson 2 osalta luottamuksellisena, mistä myös A oli hyvin ollut tietoinen.\n24. Markkinaoikeus katsoo, että Kuntotekniikan tarjouksensa liitteenä olleeseen alustavaan toiminta- ja laatusuunnitelmaan edellä mainitusta Carement Oy:n "Alustava toiminta- ja laatusuunnitelma" -nimisen asiakirjan jaksoista 1−5 kopioimat tekstit ovat koostuneet Carement Oy:n omaan kehitystyöhön ja tietotaitoon perustuneista ja omaa liiketoimintaansa varten kehitetyistä tiedoista. Yhtäältä kyse on ollut palvelun suorittamisen sisältöä koskeneista tiedoista ja toisaalta tavasta esittää palvelu tavalla, joka johtaisi menestymiseen tarjouskilpailuissa palvelun laatua koskevan arvioinnin osalta. Näiden laatiminen ei ole vaatinut vain vähäistä panostusta ja kehitystyötä. Mainituissa teksteissä ei voida katsoa olleen kyse myöskään yksinomaan alan yleiseen ammattitaitoon tai A:n erityisasiantuntemukseen liittyneistä tiedoista.\n25. Kuten edellä on todettu, hyvänä liiketapana voidaan yleisesti pitää tunnollisen ja rehellisen elinkeinonharjoittajan noudattamaa sekä kilpailijoiden ja asiakkaiden hyväksymää menettelyä taloudellisessa toiminnassa. Markkinaoikeus katsoo, että menettelyn, jossa Kuntotekniikka on osana Lahden kaupungille antamaansa tarjousta käyttänyt Carement Oy:n edellä mainitusta "Alustava toiminta- ja laatusuunnitelma" -nimisestä asiakirjasta kopioituja tekstejä, joiden määrää ei voida pitää myöskään mitenkään vähäisenä, on katsottava olleen hyvän liiketavan vastaista. Kyseisen Suomen Kuntotekniikka Oy:n menettelyn puheena olevan Lahden kaupungin kilpailutuksen osalta on katsottava olleen sopimattomasta menettelyssä elinkeinotoiminnassa annetun lain 1 §:n 1 momentin vastaista ja Carement Oy:n kannalta sopimatonta.\n26. Edellä lausuttu huomioon ottaen asiassa ei puheena olevalta osin ole tarpeen arvioida Suomen Kuntotekniikka Oy:n menettelyä sopimattomasta menettelystä elinkeinotoiminnassa annetun lain 4 §:n perusteella.\nLiikenneviraston kilpailutus ja Lapin ELY-keskuksen kilpailutus\n27. Carement Oy ja Kuntotekniikka ovat osallistuneet myös Liikenneviraston kunnossapidon selvityksiä koskevaan kilpailutukseen sekä Lapin ELY-keskuksen kilpailutukseen koskien hoidon ja ylläpidon alueurakoiden pistekoevalvontaa Lapin ELY-keskuksen alueella. Molemmissa kilpailutuksissa tarjouksen valintaperusteena on ollut kokonaistaloudellinen edullisuus, jonka osalta on hinnan ohella arviointikriteerinä käytetty laatuun liittyneitä tekijöitä. Liikenneviraston kilpailutuksen osalta Kuntotekniikan tarjous on valittu yhdeksi toimittajaksi puitejärjestelyyn hankinnan yhden osa-alueen osalta 18.2.2014 tehdyllä hankintapäätöksellä, kun taas Lapin ELY-keskuksen kilpailutuksen on voittanut Carement Oy:n tarjous, Kuntotekniikan tarjouksen sijoittuessa toiseksi.\n28. Carement Oy on esittänyt, että Kuntotekniikan tarjouksen sisältöosa on molemmissa kysymyksessä olevissa kilpailutuksissa laadittu merkittävässä määrin hyödyntäen ja jopa kopioiden Carement Oy:n aikaisempia, vuosina 2009–2012 toteutettuja kilpailutuksia varten laatimia tarjousasiakirjoja, Liikenneviraston kilpailutuksen osalta tarjousasiakirjoja, jotka on esitetty Carement Oy:n asiakirjatodisteina 9.1–9.3, sekä Lapin ELY-keskuksen kilpailutuksen osalta tarjousasiakirjoja, jotka on esitetty Carement Oy:n asiakirjatodisteina 12.1–12.4.\n29. Kuntotekniikka on esittänyt, että edellä mainittujen asiakirjojen samankaltaisuuteen ei ole liittynyt mitään sopimattomasta menettelystä annetun lain vastaista. Kuntotekniikan esittämän mukaan sen olisi nimittäin ollut mahdollista laatia aivan identtisetkin asiakirjat A:n erityisen ammattitaidon, alan yleisen tietämyksen ja julkisista lähteistä saatavan tiedon perusteella.\n30. Markkinaoikeus toteaa, että Kuntotekniikan puolelta on sinänsä myönnetty, että A:n lähtiessä Carement Oy:n palveluksesta ja perustaessa Kuntotekniikan A on vienyt mukaan Carement Oy:n aikaisia sähköpostiviestejä liitetiedostoineen. Asiakirjoja, joita A on vienyt Carement Oy:stä, ovat olleet muun ohella edellä mainitut Carement Oy:n asiakirjatodisteina 9.1–9.3 sekä 12.1–12.4 esittämät tarjousasiakirjat.\n31. Markkinaoikeus toteaa lisäksi, että Kuntotekniikan tarjouksen sisältöosa on niin kysymyksessä olevan Liikenneviraston kilpailutuksen osalta kuin myös Lapin ELY-keskuksen kilpailutuksen osalta sisältänyt useita tekstikappaleita, jotka ovat olleet identtisiä edellä mainittujen Carement Oy:n asiakirjatodisteina 9.1–9.3 sekä 12.1–12.4 esittämien tarjousasiakirjojen kanssa.\n32. Edellä esitetty huomattava yhdenmukaisuus huomioon ottaen markkinaoikeus katsoo, että Kuntotekniikka on kysymyksessä olevien tarjousten laatimisessa hyödyntänyt edellä mainittuja Carement Oy:n tarjousasiakirjoja. Asiassa henkilökohtaisesti todistelutarkoituksessa kuultu A on kertonut, että hän olisi ulkomuististakin pystynyt laatimaan Kuntotekniikan tarjouksen samansisältöisenä kuin ne nyt on tehty. Ottaen kuitenkin huomioon, että käytännössä samanlaista tekstiä on ollut merkittävissä määrin, markkinaoikeus katsoo, ettei sanottua ole pidettävä uskottavana. Lisäksi on huomattava, että mainitut Carement Oy:n tarjousasiakirjat eivät ole olleet yksin A:n laatimia ja että Carement Oy:n asiakirjatodisteena 12.1 esittämän tarjousasiakirjan laatimiseen A ei ollut osallistunut lainkaan.\n33. Kuten edellä on selostettu, markkinaoikeudessa todistajina kuullut JJ ja J-PL ovat kertoneet, että tarjouskilpailuun osallistuvan tarjoajan on menestyäkseen osattava kuvata oma palvelunsa parhaalla mahdollisella tavalla. JJ:n ja J-PL:n kertoman mukaan Carement Oy:ssä oli vuosien ajan panostettu erityisesti tarjousten laadintaan ja tarjouslaskentaan, rahallisen panostuksen ollessa vuositasolla 40.000−50.000 euroa. Edelleen JJ:n ja J-PL:n kertoman mukaan Carement Oy:n tarjousasiakirjoihin on ollut pääsy vain rajatulla työntekijäjoukolla. A oli kuulunut näihin, koska hän oli ollut aluepäällikkö ja johtoryhmän jäsen.\n34. Markkinaoikeus katsoo, että Kuntotekniikan tarjouksensa sisältöosaan niin kysymyksessä olevan Liikenneviraston kilpailutuksen osalta kuin myös Lapin ELY-keskuksen kilpailutuksen osalta edellä mainituista Carement Oy:n tarjousasiakirjoista kopioimat tekstit ovat koostuneet Carement Oy:n omaan kehitystyöhön ja tietotaitoon perustuneista ja omaa liiketoimintaansa varten kehitetyistä tiedoista. Yhtäältä kyse on ollut palvelun suorittamisen sisältöä koskeneista tiedoista ja toisaalta tavasta esittää palvelu tavalla, joka johtaisi menestymiseen tarjouskilpailuissa palvelun laatua koskevan arvioinnin osalta. Näiden laatiminen ei ole vaatinut vain vähäistä panostusta ja kehitystyötä. Mainituissa teksteissä ei voida katsoa olleen kyse myöskään yksinomaan alan yleiseen ammattitaitoon tai A:n erityisasiantuntemukseen liittyneistä tiedoista.\n35. Kuten edellä on todettu, hyvänä liiketapana voidaan yleisesti pitää tunnollisen ja rehellisen elinkeinonharjoittajan noudattamaa sekä kilpailijoiden ja asiakkaiden hyväksymää menettelyä taloudellisessa toiminnassa. Markkinaoikeus katsoo, että menettelyn, jossa Kuntotekniikka on osana kysymyksessä olevia tarjouskilpailuja varten antamiaan tarjouksia käyttänyt edellä mainituista Carement Oy:n tarjousasiakirjoista kopioituja tekstejä, joiden määrää ei voida pitää myöskään mitenkään vähäisenä, on katsottava olleen hyvän liiketavan vastaista. Kyseisen Suomen Kuntotekniikka Oy:n Liikenneviraston ja Lapin ELY-keskuksen kilpailutuksiin liittyneen menettelyn on katsottava olleen sopimattomasta menettelyssä elinkeinotoiminnassa annetun lain 1 §:n 1 momentin vastaista ja Carement Oy:n kannalta sopimatonta.\n36. Edellä lausuttu huomioon ottaen asiassa ei kysymyksessä olevalta osin ole tarpeen arvioida Suomen Kuntotekniikka Oy:n menettelyä sopimattomasta menettelystä elinkeinotoiminnassa annetun lain 4 §:n perusteella.\n37. Asiassa on riidatonta, että Kuntotekniikan kotisivuilla on ollut "Väyläverkon syyperusteinen vaurioinventointi, menetelmäkuvaus" -niminen asiakirja.\n38. Carement Oy on esittänyt, että kyseinen asiakirja on laadittu kopioimalla suoraan huomattavilta osin Carement Oy:n aikaisemmasta vastaavasta asiakirjasta "Katuverkon kuntoarviointi - menetelmäkuvaus".\n39. Kuten edellä on selostettu, Carement Oy:n käsillä oleva hakemus on perustettu siihen, että Suomen Kuntotekniikka Oy olisi menetellyt ensisijaisesti sopimattomasta menettelystä elinkeinotoiminnassa annetun lain 1 §:n 1 momentin sekä toissijaisesti mainitun lain 4 §:n 1, 3 ja 4 momentin vastaisesti hyödyntämällä omassa liiketoiminnassaan ilman Carement Oy:n lupaa yhtäältä Carement Oy:n laatimia tarjousasiakirjoja sekä toisaalta muita Carement Oy:lle kuuluneita liikesalaisuuksia, teknisiä esikuvia tai teknisiä ohjeita.\n40. Markkinaoikeus toteaa, ettei asiassa ole Carement Oy:n toimesta esitetty selvitystä siitä, että edellä mainittua Carement Oy:n "Katuverkon kuntoarviointi - menetelmäkuvaus" -nimistä asiakirjaa olisi käytetty Carement Oy:n toimesta yhdessäkään tarjouskilpailussa. Tämän vuoksi markkinaoikeus katsoo, ettei kyseistä asiakirjaa voida pitää edellä selostetuin tavoin Carement Oy:n kieltovaatimuksessa viitattuna Carement Oy:n tarjousasiakirjana. Näin ollen puheena olevalta osin asiassa jää tarkasteltavaksi, onko Kuntotekniikan katsottava menetelleen edellä selostetulla tavalla sopimattomasta menettelystä elinkeinotoiminnassa annetun lain 4 §:n vastaisesti.\n41. Edellä mainitun Carement Oy:n menetelmäkuvaus-asiakirjan on sinänsä katsottava sisältäneen seikkoja, jotka ovat olleet varsin yleisesti alan ammattilaisen tiedossa niin sanotun MISU-projektin loppuraportin ja Roadscanners Oy:n tutkimusraportin (vastaajan asiakirjatodisteet 14 ja 15) perusteella. Vaikka viimeksi mainitut raportit ovat olleet sinänsä julkisia, markkinaoikeus katsoo, ettei yksinomaan mainittujen raporttien perusteella, ilman Carement Oy:n piirissä tehtyä panostusta ja kehitystyötä, olisi kuitenkaan ollut mahdollista päätyä juuri sellaiseen sisältöön ja esittämistapaan, joka on käynyt ilmi mainitusta Carement Oy:n menetelmäkuvaus-asiakirjasta.\n42. Asiassa esitetyn mukaan Carement Oy:n menetelmäkuvaus-asiakirjan sisältämiä tietoja ja erityisesti Carement Oy:n piirissä kehitettyä syyperusteista lähestymistapaa on Carement Oy:n toimesta sinänsä esitelty ainakin Hämeenlinnan kaupungin järjestämässä projektikokouksessa joulukuussa 2012. Viimeksi mainitussa tilaisuudessa on kuitenkin katsottava olleen kyse suhteellisen rajoitetulle piirille järjestetystä tilaisuudesta, eikä esityksen ole myöskään näytetty olleen julkisesti saatavissa jälkeenpäin. Carement Oy:n menetelmäkuvaus-asiakirjaan sisältyneiden tietojen ei siten ole katsottava tulleen tätä kautta julkisiksi.\n43. Edellä esitetty huomioon ottaen markkinaoikeus katsoo, että edellä mainitun Carement Oy:n "Katuverkon kuntoarviointi - menetelmäkuvaus" -niminen asiakirja on sisältänyt Carement Oy:n liikesalaisuuksia sopimattomasta menettelyssä elinkeinotoiminnassa annetun lain 4 §:ssä tarkoitetuin tavoin.\n44. Kuten edellä on selostettu, sopimattomasta menettelystä elinkeinotoiminnassa annetun lain 4 §:n 1 momentin mukaan kukaan ei saa oikeudettomasti hankkia tai yrittää hankkia tietoa liikesalaisuudesta eikä käyttää tai ilmaista näin hankkimaansa tietoa.\n45. Markkinaoikeus toteaa, että edellä mainittu Carement Oy:n "Katuverkon kuntoarviointi - menetelmäkuvaus" -nimistä asiakirjaa koskeva tiedostokopio on havaittu edellä selostetun Kuntotekniikan tiloissa suoritetun takavarikon yhteydessä Kuntotekniikan hallusta. Kuntotekniikka ei ole kyennyt esittämään mitään hyväksyttävää perustetta kyseisen asiakirjan hallussapidolle. Kuntotekniikan on näin sanotulta osin katsottava menetelleen sopimattomasta menettelystä elinkeinotoiminnassa annetun lain 4 §:n 1 momentin vastaisesti hankkimalla oikeudettomasti tietoa toisen liikesalaisuudesta.\n46. Kuten edellä on selostettu, sopimattomasta menettelystä elinkeinotoiminnassa annetun lain 4 §:n 4 momentin mukaan joka on saanut toiselta tiedon liikesalaisuudesta, teknisestä esikuvasta tai teknisestä ohjeesta tietäen, että tämä on hankkinut tai ilmaissut tiedon oikeudettomasti, ei saa sitä käyttää eikä ilmaista.\n47. Kuntotekniikan on katsottava saaneen tiedon edellä mainittuun Carement Oy:n menetelmäkuvaus-asiakirjaan sisältyneistä Carement Oy:n liikesalaisuuksista A:lta, joka puolestaan on vienyt asiakirjan Carement Oy:stä työsuhteensa päätyttyä. Ottaen huomioon, että A on ollut Kuntotekniikan toimitusjohtaja, Kuntotekniikan on katsottava olleen tietoinen siitä, ettei A:lla ole ollut oikeutta ilmaista tietoja sille. Kun otetaan huomioon, että Carement Oy:n menetelmäkuvaus-asiakirja ja edellä mainittu Kuntotekniikan kotisivuilla ollut "Väyläverkon syyperusteinen vaurioinventointi, menetelmäkuvaus" -niminen asiakirja ovat olleet hyvin samankaltaiset ja paikoin jopa identtiset tekstiä, kaavioita ja kuvien sijoittelua myöten, markkinaoikeus katsoo, että Kuntotekniikka on sopimattomasta menettelystä elinkeinotoiminnassa annetun lain 4 §:n 4 momentissa tarkoitetuin tavoin myös käyttänyt ja ilmaissut edellä mainittuja Carement Oy:n liikesalaisuuksia.\n48. Näin toimiessaan Suomen Kuntotekniikka Oy:n on katsottava menetelleen myös sopimattomasta menettelystä elinkeinotoiminnassa annetun lain 4 §:n 4 momentin vastaisesti.\n49. Edellä lausuttu huomioon ottaen asiassa ei puheena olevalta osin ole tarpeen arvioida Suomen Kuntotekniikka Oy:n menettelyä enää sopimattomasta menettelystä elinkeinotoiminnassa annetun lain 4 §:n 3 momentin perusteella.\nCarement Oy:n asiakirjatodisteet 16–22\n50. Markkinaoikeus toteaa, että kysymyksessä olevien Carement Oy:n asiakirjakirjatodisteiden 16–22 osalta on kyse Carement Oy:n piirissä laadituista asiakirjoista, joita koskevat tiedostokopiot on edellä selostetun takavarikon yhteydessä löytynyt Kuntotekniikan hallusta. Asiassa on riidatonta, että A on saanut kyseiset asiakirjat sähköpostien liitteinä Carement Oy:n palveluksessa olleessaan. Edelleen asiassa on riidatonta, että kyseiset asiakirjat ovat sisältäneet Carement Oy:n liikesalaisuuksia.\n51. Markkinaoikeus toteaa, ettei asiassa ole Carement Oy:n toimesta esitetty selvitystä siitä, että edellä mainittujen asiakirjatodisteiden mukaisia asiakirjoja olisi käytetty Carement Oy:n toimesta yhdessäkään tarjouskilpailussa. Tämän vuoksi markkinaoikeus katsoo, ettei kyseisiä asiakirjoja voida pitää edellä selostetuin tavoin Carement Oy:n kieltovaatimuksessa viitattuna Carement Oy:n tarjousasiakirjana. Näin ollen puheena olevalta osin asiassa jää tarkasteltavaksi, onko Kuntotekniikan katsottava menetelleen edellä selostetulla tavalla sopimattomasta menettelystä elinkeinotoiminnassa annetun lain 4 §:n vastaisesti.\n52. Kuten edellä on todettu, asiassa on sinänsä riidatonta, että kysymyksessä olevat Carement Oy:n asiakirjatodisteet 16–22 ovat sisältäneet Carement Oy:n liikesalaisuuksina pidettäviä tietoja.\n53. Kuten edellä on selostettu, sopimattomasta menettelystä elinkeinotoiminnassa annetun lain 4 §:n 1 momentin mukaan kukaan ei saa oikeudettomasti hankkia tai yrittää hankkia tietoa liikesalaisuudesta eikä käyttää tai ilmaista näin hankkimaansa tietoa.\n54. Edellä selostetuin tavoin kysymyksessä olevat Carement Oy:n asiakirjatodisteita koskevat tiedostokopiot on Kuntotekniikan tiloissa suoritetun takavarikon yhteydessä Kuntotekniikan hallusta. Kuntotekniikka ei ole kyennyt esittämään mitään hyväksyttävää perustetta kyseisten asiakirjojen hallussapidolle. Kuntotekniikan on näin sanotulta osin katsottava menetelleen sopimattomasta menettelystä elinkeinotoiminnassa annetun lain 4 §:n 1 momentin vastaisesti hankkimalla oikeudettomasti tietoa toisen liikesalaisuudesta.\n55. Kuten edellä on selostettu, sopimattomasta menettelystä elinkeinotoiminnassa annetun lain 4 §:n 3 momentin mukaan joka elinkeinonharjoittajan puolesta tehtävää suorittaessaan on saanut tiedon liikesalaisuudesta tai jolle työn tai tehtävän suorittamista varten taikka muuten liiketarkoituksessa on uskottu tekninen esikuva tai tekninen ohje, ei saa sitä oikeudettomasti käyttää eikä ilmaista. Mainitun pykälän 4 momentin mukaan puolestaan joka on saanut toiselta tiedon liikesalaisuudesta, teknisestä esikuvasta tai teknisestä ohjeesta tietäen, että tämä on hankkinut tai ilmaissut tiedon oikeudettomasti, ei saa sitä käyttää eikä ilmaista.\n56. Sopimattomasta menettelystä elinkeinotoiminnassa annetun lain 4 §:n 3 tai 4 momentin vastaisen menettelyn yhtenä edellytyksenä on siten liikesalaisuuden, teknisen esikuvan tai teknisen ohjeen käyttäminen tai ilmaiseminen.\n57. Markkinaoikeus toteaa, ettei asiassa ole Carement Oy:n toimesta esitetty selvitystä siitä, että Kuntotekniikka olisi käyttänyt tai ilmaissut kysymyksessä olevien asiakirjatodisteiden mukaisia asiakirjoja. Asiassa on siten jo tämän johdosta katsottava jääneen näyttämättä, että Kuntotekniikka puheena olevalta osin olisi menetellyt sopimattomasta menettelystä elinkeinotoiminnassa annetun 4 §:n 3 tai 4 momentin vastaisesti.\n58. Sopimattomasta menettelystä elinkeinotoiminnassa annetun lain 6 §:n 1 momentin mukaan elinkeinonharjoittajaa voidaan kieltää jatkamasta tai uudistamasta mainitun lain 1–3 §:n vastaista menettelyä. Kieltoa on tehostettava uhkasakolla, jollei se erityisestä syystä ole tarpeetonta.\n59. Sopimattomasta menettelystä elinkeinotoiminnassa annetun lain 6 §:n 3 momentin mukaan elinkeinonharjoittajaa, joka vastoin mainitun lain 4 §:n säännöksiä on käyttänyt toisen liikesalaisuutta, teknistä esikuvaa tai teknistä ohjetta taikka ilmaissut sen, voidaan kieltää jatkamasta tai uudistamasta tällaista menettelyä. Kieltoa on tehostettava uhkasakolla, jollei se erityisestä syystä ole tarpeetonta.\n60. Kuntotekniikan on edellä todettu menetelleen ensinnäkin sopimattomasta menettelystä elinkeinotoiminnassa annetun lain 1 §:n 1 momentin vastaisesti Lahden kaupungin, Liikenneviraston ja Lapin ELY-keskuksen kilpailutuksiin liittyen. Kyseinen lainvastainen menettely on kiellettävä.\n61. Lisäksi Kuntotekniikan on edellä todettu menetelleen sopimattomasta menettelystä elinkeinotoiminnassa annetun lain 4 §:n 1 momentin ja 4 momentin vastaisesti menetelmäkuvauksen osalta sekä mainitun lain 4 §:n 1 momentin vastaisesti Carement Oy:n asiakirjatodisteiden 16–22 osalta. Kuten edellä on selostettu, sopimattomasta menettelystä elinkeinotoiminnassa annetun lain 6 §:n 3 momentin mukaan voi tulla kiellettäväksi ainoastaan mainitun lain 4 §:n vastainen liikesalaisuuden, teknisen esikuvan tai teknisen ohjeen käyttäminen tai ilmaiseminen. Näin ollen edellä todetun Kuntotekniikan sopimattomasta menettelystä elinkeinotoiminnassa annetun lain 4 §:n vastaisen menettelyn nojalla kiellettäväksi voi tulla ainoastaan mainitun lain 4 §:n vastainen menettely menetelmäkuvaukseen liittyen.\n62. Kielto on muotoiltu jäljempänä päätöslauselmasta ilmenevällä tavalla. Asiassa ei ole esitetty syitä sille, että kieltoa ei määrättäisi heti noudatettavaksi.\n63. Markkinaoikeus katsoo, ettei asiassa ole laissa tarkoitettuja erityisiä syitä olla asettamatta uhkasakkoa kiellon tehosteeksi. Harkittaessa uhkasakon suuruutta on otettava huomioon velvoitetun maksukyky ja se, että sakon uhka on omiaan tehokkaasti ehkäisemään annettavan kiellon rikkomisen. Tähän nähden uhkasakko on asetettava Carement Oy:n hakemuksessa vaaditun 50.000 euron määräisenä.\n64. Oikeudenkäynnistä markkinaoikeudessa annetun lain 5 luvun 16 §:n 1 momentin mukaan sopimattomasta menettelystä elinkeinotoiminnassa annetun lain 6 §:ssä tarkoitetun kiellon määräämistä koskevissa asioissa sovelletaan oikeudenkäymiskaaren oikeudenkäyntikulujen korvaamista koskevia säännöksiä.\n65. Oikeudenkäymiskaaren 21 luvun 1 §:n mukaan asianosainen, joka häviää asian, on velvollinen korvaamaan kaikki vastapuolensa tarpeellisista toimenpiteistä johtuvat kohtuulliset oikeudenkäyntikulut, jollei muualla laissa toisin säädetä.\n66. Oikeudenkäymiskaaren 21 luvun 3 §:n mukaan jos samassa asiassa on esitetty useita vaatimuksia, joista osa ratkaistaan toisen ja osa toisen hyväksi, he saavat pitää oikeudenkäyntikulunsa vahinkonaan, jollei ole syytä velvoittaa asianosaista korvaamaan niitä osaksi vastapuolelle. Jos sillä, minkä asianosainen on hävinnyt, on vain vähäinen merkitys asiassa, hänen tulee saada täysi korvaus kuluistaan. Pykälän 2 momentin mukaan mitä 1 momentissa säädetään, on vastaavasti sovellettava, milloin asianosaisen vaatimus hyväksytään ainoastaan osaksi.\n67. Oikeudenkäymiskaaren 21 luvun 8 §:n 1 momentin mukaan korvattavia oikeudenkäyntikuluja ovat oikeudenkäynnin valmistelusta ja asian tuomioistuimessa ajamisesta sekä asiamiehen tai avustajan palkkiosta aiheutuneet kustannukset. Korvausta suoritetaan myös oikeudenkäynnin asianosaiselle aiheuttamasta työstä ja oikeudenkäyntiin välittömästi liittyvästä menetyksestä.\n68. Todistelun turvaamisesta teollis- ja tekijänoikeuksia koskevissa riita-asioissa annetun lain 7 §:n mukaan mainitussa laissa tarkoitetusta turvaamistoimesta on muutoin voimassa, mitä oikeudenkäymiskaaren 7 luvussa säädetään turvaamistoimista. Oikeudenkäymiskaaren 7 luvun 10 §:n mukaan turvaamistoimen täytäntöönpanosta aiheutuvista kuluista vastaa ensisijaisesti turvaamistoimen hakija. Pääasian käsittelyn yhteydessä ratkaistaan asianosaisen vaatimuksesta se, kenen korvattavaksi lopullisesti jäävät turvaamistoimen hakemisesta ja täytäntöönpanosta aiheutuneet kulut.\n69. Carement Oy on vaatinut ensinnäkin oikeudenkäyntikulujensa korvaamista asiamiehen palkkion osalta 33.900 eurolla ja kulujen osalta 2.345,28 eurolla, eli yhteensä 36.245,28 eurolla.\n70. Kuntotekniikka on puolestaan esittänyt, että Carement Oy:n tulisi korvata osa sen oikeudenkäyntikuluista siinäkin tapauksessa, että kieltovaatimus joltakin osin hyväksyttäisiinkin, koska kiellon olisi voinut saada sopimallakin kokonaan ilman oikeudenkäyntiä. Joka tapauksessa asianosaisten tulisi Kuntotekniikan mukaan vastata omista kuluistaan.\n71. Markkinaoikeus toteaa, että Carement Oy:n esittämä kieltovaatimus hyväksytään lukuun ottamatta sen perustamista Kuntotekniikan menettelyn sopimattomasta menettelystä elinkeinotoiminnassa annetun lain 4 §:n 3 ja 4 momentin vastaisuuteen Carement Oy:n asiakirjatodisteiden 16–22 osalta. Ottaen kuitenkin huomioon, että sillä, miltä osin kieltovaatimusta ei hyväksytä, on ollut vain vähäinen merkitys asian kannalta, markkinaoikeus katsoo, että Carement Oy:llä on oikeudenkäymiskaaren 21 luvun 1 ja 3 §:n tarkoittamassa mielessä oikeus saada täysi korvaus tarpeellisista toimenpiteistä johtuneista kohtuullisista oikeudenkäyntikuluistaan.\n72. Kiellon saadakseen Carement Oy:n on tullut laittaa vireille käsillä oleva asia vireille markkinaoikeudessa. Tähän nähden, eikä myöskään asian käsittelyn yhteydessä käytyjen sovintoneuvottelujen valossa, asiassa ei ole perusteita määrätä oikeudenkäyntikulujen korvausvastuusta edellä mainitusta poikkeavasti. Kuntotekniikka saa näin ollen pitää oikeudenkäyntikulunsa vahinkonaan.\n73. Asian laatu ja laajuus huomioon ottaen markkinaoikeus katsoo, ettei Carement Oy:n oikeudenkäyntikuluvaatimuksen ole osaksikaan katsottava koskevan tarpeettomia toimenpiteitä tai vaatimusta ole pidettävä muutoinkaan kohtuuttomana. Kuntotekniikka on näin ollen velvoitettava suorittamaan Carement Oy:n oikeudenkäyntikulut vaaditun määräisinä.\n74. Carement Oy on vaatinut lisäksi asianosaiskulujensa korvaamista asiaan käytetyn ajan osalta 25.300 eurolla ja kulujen osalta 1.833,39 euroa eli yhteensä 27.133,39 eurolla.\n75. Kuntotekniikka on esittänyt, että kyse ei ole ollut sellaisista asianosaiselle aiheutuneista kuluista, jotka voisivat oikeudenkäymiskaaren 21 luvun 8 §:n perusteella tulla korvattaviksi.\n76. Markkinaoikeus toteaa Carement Oy:n asiamiehen esittäneen, että muun ohella takavarikoidun aineiston läpikäyminen päämiehen itsensä toimesta on johtanut käytännössä oikeudenkäyntikulujen jäämiseen pienemmäksi, kuin mitä olisi tapahtunut, jos aineisto olisi jouduttu käymään läpi asiamiehen toimesta. Asiassa suoritettu takavarikko huomioon ottaen markkinaoikeus katsoo, että käsillä olevaan asiaan on liittynyt oikeudenkäynnin asianosaiselle aiheuttamaa työtä oikeudenkäymiskaaren 21 luvun 8 §:ssä tarkoitetuin tavoin. Sanottua työtä koskevan tarkemman selvityksen puuttuessa markkinaoikeus arvioi asianosaiskulujen määräksi ajankäytön ja kulujen osalta yhteensä 12.000 euroa.\n77. Carement Oy on vielä vaatinut, että Kuntotekniikka velvoitetaan korvaamaan turvaamistoimen hakemisesta ja täytäntöönpanosta aiheutuneet kulut 1.337,32 eurolla.\n78. Markkinaoikeus toteaa, että turvaamistoimen hankkiminen on ollut tarpeen. Carement Oy on myös voittanut pääasian. Kuntotekniikka on siten velvollinen korvaamaan turvaamistoimen hakemisesta ja täytäntöönpanosta aiheutuneet kulut.\nMarkkinaoikeus kieltää Suomen Kuntotekniikka Oy:tä jatkamasta tai uudistamasta menettelyä, jossa Suomen Kuntotekniikka Oy:\n- edellä perustelukappaleissa 25 tai 35 kuvatulla taikka siihen rinnastettavalla tavalla käyttää tai muutoin hyödyntää elinkeinotoiminnassaan ilman Carement Oy:n lupaa Carement Oy:n tarjousasiakirjoihin sisältyneitä yksityiskohtaisia toiminta- ja laatusuunnitelmia, projektisuunnitelmia, palvelun sisältöä tai toimintaa koskevia suunnitelmia taikka muita niihin rinnastettavia suunnitelmia, tai\n- käyttää tai ilmaisee Carement Oy:n liikesalaisuutena, teknisenä esikuvana tai teknisenä ohjeena pidettäviä tietoja, tietäen, että ne on oikeudettomasti hankittu tai ilmaistu.\nEdellä mainittua kieltoa on noudatettava heti 50.000 euron sakon uhalla.\nMarkkinaoikeuden 7.7.2015 Suomen Kuntotekniikka Oy:lle antama väliaikainen kielto raukeaa.\nMarkkinaoikeus velvoittaa Suomen Kuntotekniikka Oy:n suorittamaan Carement Oy:lle korvauksena\n-\toikeudenkäyntikuluista palkkion osalta 33.900 euroa ja kulujen osalta 2.345,28 euroa, eli yhteensä 36.245,28 euroa,\n-\tasianosaiskuluista ajankäytön ja kulujen osalta yhteensä 12.000 euroa, sekä\n-\tturvaamistoimen hakemisesta ja täytäntöönpanosta aiheutuneista kuluista 1.337,32 euroa.\nKaikille edellä mainituille korvauksille on maksettava viivästyskorkoa korkolain 4 §:n 1 momentissa tarkoitetun korkokannan mukaan siitä lähtien, kun kuukausi on kulunut markkinaoikeuden päätöksen antamisesta.\nMarkkinaoikeus hylkää Suomen Kuntotekniikka Oy:n vaatimuksen oikeudenkäyntikulujensa korvaamisesta.\nMääräaika valitusluvan pyytämiseen ja valituksen tekemiseen päättyy 30.8.2016.


Halvat lennot Seattle / Tacoma International - New York Newark alkaen 153 €\nHalvat lennot Seattle / Tacoma International - New York Newark\nLennon tiedot kohteesta Seattle / Tacoma International kohteeseen New York Newark\nKeskimääräinen lennon kesto, lennon pituus 3858 kilometriä\nMikä on paras hinta meno-paluulennolle kohteesta Seattle / Tacoma International kohteeseen New York Newark?\nSkyscannerin paras hinta lennolle kohteesta Seattle / Tacoma International kohteeseen New York Newark on 153 €. Tämä löytyi vertailemalla eri yhtiöitä, ja on koko kuukauden edullisin hinta.\nKuinka kauan kestää lentää kohteesta Seattle / Tacoma International kohteeseen New York Newark?\n4t 49min on keskimääräinen lentoaika kohteesta Seattle / Tacoma International kohteeseen New York Newark.\nKuinka monta lentoyhtiötä lentää suoraan kohteesta Seattle / Tacoma International kohteeseen New York Newark?\n2 lentoyhtiötä lentää suoraan kohteesta Seattle / Tacoma International kohteeseen New York Newark.\nKuinka monta lentoa viikossa on kohteesta Seattle / Tacoma International kohteeseen New York Newark?\nKohteesta Seattle / Tacoma International kohteeseen New York Newark lentää 39 lentoa viikossa tammikuusta alkaen.\nLöydä lennot Seattle / Tacoma International - New York Newark -reitille Skyscannerin avulla\nSkyscannerin matkahaku on näppärä, löydät avullamme halvat lennot Seattle / Tacoma International - New York Newark -reitille helposti! Me vertailemme miljoonia lentoja nettisivuilta ja hakukoneista ympäri maailman, jotta löydät mahdollisimman halvat lentoliput matkallesi.\nParas aika hankkia lennot Seattle / Tacoma International - New York Newark -reitille\nSeuraa Seattle / Tacoma International - New York Newark -reitin lentojen hintoja tilaamalla Skyscannerin hintahälytys. Hintahälytyksen avulla saat tiedot lentojen hintamuutoksista suoraan sähköpostiisi! Ota siis Skyscannerin hintahälytys käyttöösi ja pysyt ajan tasalla Seattle / Tacoma International - New York Newark -reitin lentolippujen hinnoista. Näin otat hintahälytyksen käytöösi.\nKäytännöllisiä lisätietoja Seattle / Tacoma International - New York Newark matkalle\nYlläolevasta infolaatikosta saat lisää tärkeitä tietoja Seattle / Tacoma International - New York Newark -lentoreitille:\nSeattle / Tacoma International - New York Newark -reitin lennon pituus ja aika\nSeattle / Tacoma International - New York Newark -reitin edullisin hinta viime kuussa\nSuosituin lentoyhtiö reitillä Seattle / Tacoma International - New York Newark\nLöydä lennot Seattle / Tacoma International - New York Newark -reitille hintakalenterin avulla\nOletko joustava matkustuspäiviesi suhteen matkallasi kohteeseen New York Newark? Voit etsiä edulliset lennot välille Seattle / Tacoma International - New York Newark Skyscannerin hintakalenterin avulla. Hintakalenterissa näet lentojen hinnat koko kuukauden ajalle, näin käytät Skyscannerin hintakalenteria.\nJoskus halvat lentodiilit kohteeseen New York Newark löytyvät hyvinkin äkkiä. Kannattaa siis olla valmis nappaamaan äkkilähtö reitille Seattle / Tacoma International - New York Newark. Lue vinkkimme ja nappaa äkkilähtö Skyscannerin vinkkien avulla.


Tietoja sukunimestä Tuisku\nTuisku on Suomessa esiintyvä sukunimi. Se on suomalaisilla melko yleinen. Noin joka 7 000:s suomalainen on nimeltään Tuisku.\nTuiskujen lukumäärä eri vuosina:\nv. 1985 658\nv. 2016 775\nv. 2021 765\nSukunimien yleisyyslistalla Tuisku on sijalla 1 132.\nVuosina 1955–1965 kuolleiden Tuisku-nimisten miesten keskimääräinen kuolinikä oli 56 vuotta. Suomalaismiehen kuolinikä oli siihen aikaan keskimäärin 59 vuotta. Suvun naisten keskimääräinen kuolinikä oli 57 vuotta. He kuolivat noin yhdeksän vuotta muita naisia aiemmin.\nTuisku on tavallisimpia nimiä seuraavalla paikkakunnalla:\nRovaniemi (212 henkeä)\nListalla on kunta, jossa Tuisku on 30 yleisimmän sukunimen joukossa. Paikka on merkitty myös oheiseen karttaan (violetit merkki). Tiedot ovat vuodelta 2010.\nKartta ei ole kaikenkattava. Siltä puuttuvat ne kunnat, joissa Tuisku ei ole yleisimpien joukossa. Kartalla on yhteensä vain 212 hengen asuinpaikat. Uusimman tiedon mukaan Tuiskuja on 765.\nTuiskuja tiedetään asuneen ainakin oheisten karttojen mukaisilla paikkakunnilla. Asuinpaikkakartta (violetit merkit) osoittaa 67 Tuiskun asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä. Näiden Tuiskujen yleisimpiä asuinpaikkoja olivat Rovaniemen maalaiskunta (26 henkeä), Kurikka (5) sekä Ylistaro (5). Valtaosa asui Pohjanmaalla ja Lapissa.\nSyntymäpaikkakartta (vihreät merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Tuisku, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla 42.\nVuosina 1955–1965 kuolleet Tuiskut asuivat osapuilleen oheisen kartan mukaisilla paikkakunnilla. Kartalla on 49 Tuiskun kotipaikka kuolinhetkellä. Näiden Tuiskujen yleisimpiä asuinpaikkoja olivat Rovaniemen maalaiskunta (17 vainajaa), Kurikka (5) sekä Ylistaro (4). Valtaosa asui kuollessaan Pohjanmaalla ja Lapissa.\nNimi Tuisku on ollut käytössä jo kauan sitten. Sen tiedetään esiintyneen 1540–1550-luvuilla oheiseen karttaan merkityllä alueella tai alueilla. Nimeä on voinut olla muuallakin. Tiedot tuolta ajalta ovat puutteellisia.\nVuoden 1918 tapahtumissa kuoli Suomessa kaksi Tuiskua. Kuolleista 1 kuului punaisiin ja 1 valkoisiin.\nSuomen sodissa 1939–1945 kaatui tai muuten menehtyi 17 Tuiskua. Lukumäärä kattaa puolustusvoimain palveluksessa olleet mutta ei sotien siviiliuhreja.\nSana Tuisku tai Tuiskun esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\nTuisku (paikannimi) Katuosoitteissa\nTuisku on Suomessa paitsi sukunimi myös paikannimi. Maassamme on yhteensä 21 sen nimistä paikkaa. Ne näkyvät oheisella kartalla. Paikkojen tyyppi on kylä, kaupunginosa tai kulmakunta sekä talo.\nPaikannimillä ja henkilönnimillä on monesti jokin yhteys. Onko sukunimellä Tuisku jotain tekemistä näiden paikkojen kanssa ei näy tästä. Se tulee tarkistaa muualta.\nSana Tuisku esiintyy katuosoitteissa seuraavasti: Tuiskukatu, Tuiskukuja, Tuiskunkatu, Tuiskunkuja, Tuiskunmutka, Tuiskuntaival, Tuiskuntie, Tuiskupolku, Tuiskutie, Tuiskuvägen. Osoitteet on merkitty oheiseen karttaan punaisella.\nTuisku on myös etunimi. Vuonna 2021 Tuisku oli yhtenä etunimenä 390 suomalaisella (197 miestä, 193 naista). Sukunimenä Tuisku on kuitenkin yleisempi, sillä samaan aikaan se oli 765 suomalaisen sukunimi. Luvut koskevat Suomen kansalaisia.\nRuotsissa Tuisku oli 37 ihmisen sukunimi vuonna 2020.\nVenäjäksi Туйску tarkoittaa nimeä Tuisku. Jotkut nimet voidaan kirjoittaa venäjäksi useammallakin eri tavalla.\nAlkusointuiset nimet ovat sellaisia, jotka alkavat mahdollisimman samalla tavoin. Alkusointuinen nimi on vaikkapa Tuike Tuisku.\nTuisku tunnetaan myös hevosten, lehmien, koirien sekä kissojen nimenä.\nSamankaltaisia nimiä kuin Tuisku\nSana tuisku Kielitoimiston sanakirjassa\nSläktnamnet / Surname Tuisku, Finland.


Marraskuu käynnistyy Dota 2:n seuraavalla suurpäivityksellä / Uutiset / www.pelaajalehti.com\n21.10.2017 // Kirjoittanut: Panu Saarenoja\nDota 2:n seuraava merkittävämmältä vaikuttava päivitys The Dueling Fates alkaa konkreettisesti siintää horisontissa. Päivitystä kiusoiteltiin animaatiotrailerin voimin alunperin elokuun The International -turnauksessa, mutta nyt Valve on vahvistanut, että se julkaistaan virallisesti marraskuun 1. päivä.\nUutta isompaa päivitystä ei ole nähty Dota 2:ssa toviin, joten The Dueling Fatesia on odotettu monien fanien toimesta kieli pitkällä. Varmaa toistaiseksi tosin on, että päivitys tuo peliin kaksi uutta sankaria. Muut mahdolliset muutokset esimerkiksi tasapainon suhteen ovat vielä mysteeri, mutta olettaa ainakin kelpaa, etteivät lisähahmot jää päivityksen ainoaksi lisäksi.\nThe Internationalissa paljasetun trailerin perusteella Dota 2:n kaksi uutta hahmoa ovat kovasti vyötiäistä muistuttava miekkamies sekä jonkinlainen keijuhahmo. Näillä näkymin Sylphinaksi kutsutusta keijusta on ilmennyt viitteitä pelin koodista jo aiemmin tänä vuonna.\nLähde: Dota 2 (Twitter)\nKaksi uutta sankaria astuvat Dota 2 -areenoille – ammattipelaajia haastava tekoälyprojekti sai myös esittelyn\nSyksyinen suurpäivitys verotti Dota 2:n pelaajakantaa suorastaan historiallisesti


AVI: Yli 20 henkilön yleisötilaisuudet kielletty 4.1. saakka - Lieksan Lehti\nJulkaistu 4.12.2020 12:15 | Päivitetty 4.12.2020 12:33\nMarja Mölsä Kasvomaskien käyttöä suositellaan työpaikoilla, julkisissa sisätiloissa ja muissa tilaisuuksissa, joissa lähikontakteja ei voida välttää.\nItä-Suomen aluehallintovirasto (AVI) on kieltänyt kaikki sisä- ja ulkotiloissa järjestettävät yleisötilaisuudet ja yleiset kokoukset, joihin osallistuu yli 20 henkilöä. Torstai-iltana Siun sote suositteli vastaavaa menettelyä.\nSisätiloissa ja alueellisesti rajatuissa ulkotiloissa voidaan järjestää yleisötilaisuuksia ja yleisiä kokouksia, joihin osallistuu alle 20 henkilöä edellyttäen, että turvallisuus niissä voidaan varmistaa noudattaen opetus- ja kulttuuriministeriön ja Terveyden ja hyvinvoinnin laitoksen (THL) 21.9.2020 antamaa ohjetta.\nMääräys on voimassa ajalla 5.12.2020–4.1.2021 ja päätös koskee kaikkia Pohjois-Karjalan maakunnan kuntia\n– Tämä päätös kumoaa Pohjois-Karjalan maakunnan kuntien alueelta aluehallintoviraston 27.11.2020 ja 1.12.2020 antamat määräykset koskien yleisötilaisuuksien rajoittamista, AVI:sta todetaan.\nPäätöksessään AVI on ottanut huomioon myös alueellisen Covid-19-yhteistyöryhmän näkemyksen, joka puoltaa rajoitusta. Ryhmä antoi arvionsa tilanteesta torstai-iltana. Sen mukaan koko maakunta on siirtynyt epidemian kiihtymisvaiheeseen.


Uusi sopimus ja suomalaiset - Euroopan unioni - Suomi24 Keskustelut\nUusi sopimus ja suomalaiset\nKaupan esteetön jatkuminen on hyvä asia myös suomalaisyhtiöille.\nSuomelle on ollut erityisen tärkeää myös se, että lentoyhteydet jatkuvat saumattomasti EU-eron jälkeen. Kauttakulkuoikeus Britannian kentille on ollut merkittävä etu esimerkiksi lentoyhtiö Finnairille.\nBritanniassa asuvan yli kolmen miljoonan EU-kansalaisen – ja samalla myös noin 20 000 suomalaisen – asemasta sovittiin jo erosopimuksessa, joka tuli voimaan tammikuun lopulla. Samalla taattiin Suomessa ja muissa EU-maissa jo asuvien brittien asema.\nKoska Britannia jättää EU:n sisämarkkinat, lakkaa suomalaistenkin oikeus muuttaa vapaasti Britanniaan. Ensi vuoden alusta lukien Britannian uusi maahanmuuttolaki edellyttää EU-maidenkin tulijoilta tarpeeksi suuria tuloja tai esimerkiksi tohtorintutkintoa.\nUusi sopimus turvaa ainakin osittaisen pääsyn terveydenhuoltoon ja muihin sosiaalietuihin niille EU-kansalaisille, jotka muuttavat Britanniaan vuonna 2021 tai sen jälkeen. Sama koskee vastavuoroisesti EU:maahan muuttavaa brittiä.\nTuristina Britanniaan saa matkustaa jatkossakin vapaasti. Oleskella saa kerralla puolen vuoden ajan.\nKauppasopimus avaa briteille ovet EU:iin vain osittain.\nSisämarkkinat pysyvät kiinni, vaikka tullit jäävätkin pois.\nSamoin palvelut on selvästi rajoitettu pois sopimuksesta.\nJohnsonin riemu on ymmärrettävä, joskin osin aiheeton.\nBritannialla oli jäsenmaana samat edut kuin muillakin.Nyt ne ovat pois,tosin myös jäsenmaksut.\nBritannia välttänee vapaakauppasopimuksen avulla kaikkein pahimman talouskaaoksen.\nOngelmia riittää silti,kuten rekkaliikenteen pysähtyminen todistaa.\nItselleenhän britit vahingon tekivät.


Mutjutin ohjevihko | Mutjutin™ international\nMutjuttimen mukana toimitetaan aina ohjevihko, joka sisältää hyviä neuvoja Mutjuttimen käyttöön.\nOlemme esitelleet Mutjutinta moneen otteeseen sivuillamme, mutta ohjevihon esittely on jäänyt hiukan taka-alalle. Tästä syystä päätimme tehdä pienen videon, josta esittelemme ohjevihkomme.\nOhjevihkon löydät myös Mutjuttimen mobiilisovelluksesta Play- kaupasta ja App-storesta. Mutjutin sovellus on ilmainen.\nOhjevihko toimitetaan aina Mutjuttimen mukana, joten jokaista tilattua Mutjutinta kohden saat oman vihkosen. Katso video alta ja tilaa oma Mutjuttimesi heti!


Tšekki metsästäjä 108 - cable-infinity.com\nXnxx com ilmainen porno Raakel liekki porno Blondi hardcore kuvia Poikamies puolue youporn Pullea kypsä sukupuoli putki Sex kising kuvia\nTärkein > Porno > Tšekki metsästäjä 108\nMin hinta 0 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 35 40 45 50 55 60 65 70 75 80 85 90 95 Max hinta 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 35 40 45 50 55 60 65 70 75 80 85 90 95 Yli Linnan englantilaistyylinen puisto ruusuistutuksineen tarjoaa mainion levähdyspaikan romantiikan nälkäisille.\nTuumakoko 14" 15" 17" 19" 22" 23" 24" 26" 27" 28" 29" 32" 37" 40" 42" 46" 50" 51" 52" 55" 60" 65". EDC-tuotteet Puukot ja veitset Monitoimityökalut Kynät ja lehtiöt Tarvikelaukut ja -kotelot Lompakot ja korttikotelot Valaisimet Tarramerkit Hyrrät ja spinnerit Sytkärit ja tulukset Juomapullot Sekalaista. Sisustus ja huonekalut Varsinais-Suomi Myydään. Jätä ilmoitus Asiakaspalvelu Kirjaudu sisään.\nKaikki Älä näytä mönkijöitä.\nPulttijako 3x 3x 3x98 4x 4x 4x 4x,3 4x 4x 4x 4x 4x98 5x 5x 5x 5x 5x 5x,3 5x 5x 5x 5x,6 5x 5x 5x 5x,7 5x 5x 5x,1 5x 5x98 6x,3 6x 6x 6x,7 8x 8x 8x Kaikki Myydään Ostetaan Vuokrataan Halutaan vuokrata Annetaan. British porno putki. Tšekki metsästäjä 108. Omatoimijahti riistarikkaassa Tsekissä Trojan kesäpalatsia ranskalaistyylisine barokkipuutarhoineen ja taideaarteineen mm. Esillä on laajasti 3. Miian porno. Ostravan panssaritaistelu huhti-toukokuu Uusi salasana lähetetään tähän osoitteeseen.\nReput ja laukut Reput ja rinkat Olkalaukut Isot laukut Vyölaukut, kotelot, lompakot Tarvikkeet. Leveys Huoneita 1 2 3 4 5 6 7 8 9 10 Enemmän kuin Kaikki talotyypit Kerrostalo Omakotitalo Rivitalo Paritalo Luhtitalo Erillistalo. Englanniksi opastettu linnakierros Hlubokan linna ssa ja vapaata aikaa lounastamiseen tai linnan puistoon tutustumiselle.\nTuumakoko 15" 17" 19" 20" 21" 22" 23" 24" 27" 30". Rengastyyppi Kesärenkaat Kitkarenkaat Nastarenkaat Muut. Tuumakoko 12" 16" 18" 20".\nSillan barokkipatsaissa esiintyy pyhimyksiä kuten siltojen suojelupyhimys Pyhä Johannes NemomukMaria Magdalena, Neitsyt Maria ja Jeesus kristillä.\nMax vuodemäärä 1 2 3 4 5 6 7 8 9 10 Enemmän kuin Monipuolisessa Ranskassa voit kokea kaiken tämän ja niin paljon muuta! Rakentaminen ja remontointi Pirkanmaa Myydään. Albanian pääkaupunki on hieman erilainen kaupunkilomakohde.\nMuseo rakennus on entinen Itävalta-Unkarin asevarasto, se palvelee nykyään Itävallan sotamuseona, pääpainon ollessa Habsburgien ajassa aina luvulta ensimmäiseen maailman sodan loppuun. Tanskan pääkaupunki Kööpenhamina elää suosionsa huipulla. Max päivävuokra 10 20 30 40 50 60 70 80 90 Yli Osallistuminen Ohje Kahvihuone Ajankohtaista Tuoreet odottavat muutokset Tuoreet muutokset Lahjoitukset. Tyttö veriseksi. Sisustus ja huonekalut Annetaan. Sen ravinto koostuu monenlaisista kasveista ja kasvinosista, kuten heinistä, ruohoista, varvuista, pensaiden ja puiden lehdistä, viljanjyvistä, tammenterhoista, marjoista ja omenoista sekä sienistä  .\nNykyisin valkohäntäpeuraa tavataan yleisimmin Vaasa — Jyväskylä — Kotka -linjan eteläpuolella, ja satunnaisemmin pohjoisempanakin.\nLastenvaatteet ja kengät Pirkanmaa Myydään. Seksikäs kuuma nudisti. Min hinta 0 25 50 75 1 2 Max hinta 25 50 75 1 2 Yli 2 Nyt jopa ilman käsirahaa. Viidakkoretkien hikinen tunnelma villin luonnon parissa, auringonpalvonta paratiisimaisilla rannoilla tai merikilpikonnien Kaikki ilmoitukset Autot Asunnot Tori-kaupat.\nNiillä on ympäristön laadusta riippuen 40— hehtaarin laajuinen reviiri, jota ei kuitenkaan puolusteta aktiivisesti. Tšekki metsästäjä 108. Ja yx kaveri Esko Näyttelyssä on myös erilliset teema-alueet, kuten Stalingradin taisteluAnschlussi edeltävä aika Itävallassa. Kaikissa huoneissa on taulu- tv ja Wifi.\nAmpumaradat eivät ole siinä mielessä ongelma yleiselle järjestykselle ja turvallisuudelle, että niillä aiheutuisi järjestyshäiriöitä. Sisustus ja huonekalut Varsinais-Suomi Myydään. Ilmainen handjob verkkosivuilla. Tšekki metsästäjä 108. Vaikka ase tai sen osa nykyisessä esityksessä pitääkin lukita, olisi osan erillään pitäminen hyvä lisävarotoimenpide. Voit tehdä palautuksen postin asiakaspalautuksena. Online vapaa seksuaalinen esitys. Ilma- ja jousiaseen haltijan sopivuutta esineen hallussapitoon ei valvota.\nEhdotetussa ampumaratalain 12 §: Varoitus soveltuisi käytettäväksi erityisesti momentin 2 kohdassa tarkoitetuissa tapauksissa silloin kun teko olisi ollut vähäinen. Ensinmäiseltä linnanpihalta edetään vallihaudan yli laskusiltaa pitkin varsinaiseen linnaan. Se edustaa tämän päivän metsästyskulttuuria, jossa moderni teknologia kohtaa perinteen. Tärkeimpiä nähtävyyksiä ovat Pietari-Paavalin goottilainen katedraali ja luvun alusta on peräisin Vanhan kaupungin raatihuoneen goottilainen portaali.\nEsillä on myös saksalaisten, amerikkalaisten, englantilaisten ja venäläisten varusteita. Säännöksiä sovelletaan kuitenkin puolustusvoimien harjoitus- tai ampuma-alueelle perustettujen puolustusvoimien ja kodinturvajoukkojen ampumaratojen ja maastoammuntaratojen siviilikäyttöön.\nTurvallisuudella tarkoitettaisiin radan rakenteellista turvallisuutta eli radan tulisi koko sen käyttöajan olla turvallinen sekä sen käyttäjille että sen välittömässä läheisyydessä kulkeville tai oleskeleville henkilöille.\nKun ampuma-asetta ei käytetä, on sitä säilytettävä standardoidussa turvakaapissa tai muussa sitä turvatasoltaan vastaavassa säilytystilassa.


Aina voi ja kannattaa opiskella | MTKL\nAjankohtaista Julkaistu: 12.4.2022\nErityisopettaja Arja Koponen tietää, millaisten haasteiden kanssa opiskelijat painivat.\n− Henkinen ja fyysinen vire, motivaatio, oppimistekniikat ja yksilön oppimisen itsetunto vaikuttavat suuresti oppimiseen, Koponen sanoo.\nOpiskelijoiden mielenterveyshaasteista ja uupumisesta puhutaan paljon. Esimerkiksi Terveyden ja hyvinvoinninlaitoksen teettämän Korkeakouluopiskelijoiden terveys- ja hyvinvointitutkimus KOTT:n mukaan psyykkistä kuormittuneisuutta kokevien korkeakouluopiskelijoiden osuus oli vuonna 2021 yli 50 prosenttia kaikista opiskelijoista.\nKoposen mukaan uupuminen on tärkeää myöntää, jotta voi miettiä, mistä se johtuu ja mistä voi hakea tukea.\n− Uupuneena kannattaa yrittää keskittyä vain hyvää mieltä tuottaviin asioihin. Jos edes vähäinen opiskelu tuottaa mielihyvää, voi opiskelija esimerkiksi edetä kevennetyn luku- tai työsuunnitelman mukaan, Koponen sanoo.\nHaasteita opiskelijoille ei kuitenkaan aiheuta pelkästään uupumus. Monesti oppimistekniikassa on myös petrattavaa. Nuoriso- ja aikuisopiskelussa ulkoa opettelu ei Koposen mukaan riitä. Oman lisänsä soppaan tuovat myös mahdolliset oppimis- ja keskittymisvaikeudet.\n− Niihin pitäisi mielestäni saada tukea kussakin opiskeluvaiheessa, myös aikuisopiskelussa, Koponen painottaa.\nOppimisvaikeuksia on monenlaisia ja ne ovat usein myös päällekkäisiä. Tällaisia ovat esimerkiksi lukivaikeus tai keskittymisvaikeuksia aiheuttavat ADHD ja ADD. Osa taas kärsii matematiikkaan liittyvistä hahmottamisvaikeuksista.\nKoposen mukaan opiskelijan voi olla vaikea hyväksyä oppimisvaikeuksiaan, varsinkin, jos ne todetaan vasta nuorena tai aikuisena. Hyväksyminen on kuitenkin tärkeää, jotta voi olla valmis vastaanottamaan tukea.\n− Haasteista ja oppimisvaikeuksista huolimatta aina voi ja kannattaa opiskella. On olemassa erilaisia kompensaatiokeinoja ja oppimistapoja, joista voi keskustella esimerkiksi erityisopettajan tai opinto-ohjaajan kanssa, Koponen muistuttaa.\nMotivaatio kateissa ja opiskelutaidot ruosteessa\nErityisopettaja Arja Koponen neuvoo merkitsemään kalenteriin myös oppilaitoksen ulkopuolella tapahtuvan opiskelun.\nYhdeksi merkittäväksi haasteeksi Koponen nimeää motivaation puutteen.\n− Hyvä motivaatio on kaiken oppimisen ja opiskelun kivijalka. Motivaatio voi olla kadoksissa aiempien huonojen oppimiskokemusten takia, ja itsetunto opiskelijana voi olla heikentynyt. Opiskelija ei ole todennäköisesti saanut tarpeeksi ohjausta tai palkintoja, eli hyviä oppimiskokemuksia.\nOn tärkeää tehdä ero sisäisen ja ulkoisen motivaation suhteen.\n− Jos opiskeltava asia ei kiinnosta henkilökohtaisesti, on syytä rakentaa ulkoisen motivaation polku. Antaa itselleen palkintoja, pala kerrallaan. Ehkä palkinnoksi riittää, että pääsee tentin läpi. Jos ei, palkintona voi olla jokin kiva tekeminen tentin jälkeen.\nMotivaation ohella myös opiskelutaidot ja aikataulutus voivat olla hakusessa. Opiskelu on kuitenkin tietoista kognitiivista toimintaa, johon voimme Koposen mukaan itse vaikuttaa ja jota voi oppia.\nOpiskelun ja aikataulujen suhteen kannattaakin tehdä suunnitelma ja aikatauluttaa työvaiheet kalenteriin.\n− Psyykkiset prosessit eivät näy, eikä siksi aina tule ajatelleeksi, että jo ajatustyö ja aikatauluttaminen ovat aloittamista.\nAikatauluttamisessa Koponen neuvoo keskittymään kokonaiskuvaan: kuinka iso opiskeltava kokonaisuus on kyseessä ja kuinka paljon on oikeasti aikaa opiskella. Itseltään voi kysyä, onko realistista oppia asiat suunnitellussa aikataulussa. Vaikeimmille asioille kannattaa antaa eniten aikaa. Myös oppilaitoksen ulkopuolinen opiskelu on syytä kirjata kalenteriin.\nElämä ei saa kuitenkaan olla pelkkää pänttäämistä. Koponen muistuttaa, että aikatauluissa pitää olla joustovaraa. Ruoka- ja virkistystauot täytyy pitää, ja aikaa pitää olla myös harrastuksille ja ulkoilulle.\n− Muu elämä on opiskelun aikana tärkeää, sillä se antaa voimaa ja energiaa opiskeluun.\nOpiskelemista voi oppia\nJos tuntuu, ettei lukemisesta jää mitään päähän, tai kirjoittaminen takkuaa, on Koposella antaa konkreettisia neuvoja tilanteen korjaamiseksi.\n− Erityisesti lukiossa opiskelijat tekevät sen virheen, että he lähtevät lukemaan kirjaa ensimmäisestä kappaleesta sana kerrallaan. Kuten aikataulutuksessa, lukemisessakin pitää ensin hahmottaa isot linjat.\nKoposen mukaan aivot tykkäävät kokonaisuuksista. Lukutekniikoista hän mainitsee kerroksellisen lukemisen, jossa lukeminen aloitetaan otsikoiden ja kuvien silmäilyllä, sillä siten aivot saadaan aktivoitumaan aiheelle. Seuraavassa vaiheessa kappaleesta etsitään ydinvirke, ja tutkitaan, miten muut virkkeet avaavat ja tukevat tätä. Kaikki kappaleet käydään tällä tavoin läpi ja prosessoidaan samalla tekemällä omia muistiinpanoja. Omat muistiinpanot ja miellekartat lukemisen yhteydessä vahvistavat oppimista ja selventävät ajattelua.\nKirjoittamisen kanssa painiskelevat ovat varmasti törmänneet niin kutsuttuun valkoisen paperin kammoon, joka iskee usein silloin, kun haluaisi tuottaa heti lopullista ja valmista tekstiä. Koponen neuvookin käyttämään varsinaisen vastauspaperin – oli se sitten tietokoneella tai fyysisenä paperina – rinnalla apupaperia, jolle ajatuksia voi alkaa hahmotella kuvaksi tai ranskalaisiksi viivoiksi. Koponen suosittelee nimenomaan käsin kirjoittamista, sillä se on aivojen kannalta merkityksellisempää.\n− Kannattaa lähteä liikkeelle helpoimmasta päästä, asioista, jotka tietää varmasti tai jotka ovat henkilökohtaisesti tärkeitä.\nJos taas kirjoittaminen yleisesti on vaikeaa, kannattaa kokeilla tajunnanvirtaharjoituksia, joiden avulla kirjoittamiskynnystä voi yrittää madaltaa. Harjoitustekstit voi repiä tai jättää omaan pöytälaatikkoon, niitä ei tarvitse näyttää kenellekään.\n− Kirjoittaminen on ajatusten muuttamista kirjoitusasuun. Kaiken, mitä ajattelemme, voi kääntää kirjoitettuun muotoon. On eri asia, näytämmekö sitä kaikkea maailmalle.\nApua opintojumiin Elefantti palasissa? -kurssilta\nMielenterveyden keskusliitto on järjestänyt Elefantti palasissa? -tapahtumia yhteistyössä Nyyti ry:n kanssa jo neljän vuoden ajan. Tämän kevään tapahtuma on toinen verkossa järjestettävä. Sen lisäksi liitto on järjestänyt syksyllä 2021 yksittäisiä, työpajamaisia Elefantti-tuokiota.\n− Opiskelijat tarvitsevat kipeästi tukea opintoarjessaan jaksamiseen. Moni tuntee stressiä, ahdistusta, yksinäisyyttä opinnoissaan ja keinottomuutta, sanoo liiton koulutuskoordinaattori Riitta Hämäläinen.\nHämäläisen mukaan Elefantti palasissa? -tapahtumasta voivat hyötyä kaikki opintojumia kokevat opiskelijat eri opiskeluasteilla. Monia auttaa paitsi toisten kokemusten kuuleminen, konkreettiset vinkit siitä, kuinka purkaa stressiä, löytää oma porukkansa, miten lähestyä uuvuttavalta tuntuvaa luku-urakkaa tai aikatauluttaa asioita.\n− Palaute osallistujilta on ollut oikein hyvää. Opiskelijat ovat kokeneet tärkeiksi toisten jaksamisen kanssa kamppailleiden opiskelijoiden puheenvuorot, konkreettiset keinot sekä rennon tunnelman ja ajatusten vaihdon chatissä, Hämäläinen kertoo.\nErityisopettaja Arja Koposen vinkit opiskeluun:\nAseta realistiset tavoitteet ja aikataulut suhteessa itseesi. Aina ei tarvitse olla huippu! Joskus vähempikin riittää.\nTarkastele motivaatiotekijöitä: mitkä sisäiset ja mitkä ulkoiset asiat motivoivat sinua opiskelussa?\nHyödynnä kynää ja paperia. Prosessoi lukemaasi muuttamalla se toiseen muotoon, esimerkiksi käsitekartaksi. Pelkkä lukeminen on tehottomin tapa oppia. Opiskellessa pitää olla tietoinen ja etsiä oma oppimisen tapa.\nKuulostiko tutulta? Haluatko tietää lisää? Arja Koponen on mukana keskiviikkona 20.4. klo 17–19 verkossa järjestettävässä Elefantti palasissa? -tapahtumassa. Tapahtuma on tarkoitettu opiskelijoille, jotka kaipaavat keinoja ja näkökulmia opintojumiin, opintojen yksinäisyyteen ja ahdistukseen. Ilmoittaudu mukaan täällä!


Alasti julkkiskuoppia - cnbanytime.com\nTosi veri kylpyamme kohtaus Xnxx seksikäs garl Musta hiukset pussy kuvia Ryhmäseksi dvd Japanilainen porno palkka sivustoja Sarjakuva seksikkäitä tyttöjä\nTärkein > Putki > Alasti julkkiskuoppia\nRäikkösen turvallisuus vaarassa - Formulat - Luetuimmat Viihde 1 Kun suunnaton suru kohtasi: Trump luopuu toistaiseksi uhkauksestaan pysäyttää liittovaltion hallinto Meksikon rajalle rakennettavan muurin vuoksi - Ulkomaan uutiset - Näin käy karvojen ajelun, ellet vaihda Meikki, joka kelpaisi Charlien enkeleillekin - katso mallia Sirpa Selänteestä Yli viisikymppinen nainen ja bikinit?\nSilti "suvaitsevaiset" puolustavat tätä uskontoa, jonka mielestä "suvaitsevaiset" itsensäkin tulisi tappaa. Naiset, jotka haluavat seurata. Ota kantaa manikyyrillä - pimppakynnet ylistävät naiseutta Paranna maailmaa silloinkin, kun kaunistaudut: Itse huulista tulee ryppyiset ja huulten rajaan syntyy erityisen syviä ryppyjä. Tupakan ja auringon rypistämä iho sanoi:.\nBitumin hinnan ollessa nyt halpa saadaan käytössä olevalla rahoituksella tehtyä tavallista enemmän. AamupostiHelsingin Uutiset , Iltamakasiini , ImatralainenKeski-UusimaaLappeenrannan UutisetLänsi-UusimaaLänsi-Uusimaa Ilta LänsiväyläMäntsälän UutisetNurmijärven UutisetSipoon SanomatTamperelainen, TurkulainenUusimaaVantaan SanomatVihdin UutisetViikkouutisetAromi. Alasti julkkiskuoppia. Pakkasella on useita vaihtoehtoja hoitaa otsani sileämmäksi.\nSilmät saattavat ikään kuin painua syvemmälle silmäkuoppiin ja silmäkuopat näyttävät ontoilta. Torpedoiko Satu Virtanen poliittisen tulevaisuutensa ryhtymällä Simon Elon jalkavaimoksi? Sou consumidor dos produtos Lacoste, em resposta a pergunta do leito informo que há outras cores do Crocodilo, a tradicional é verde, mas existe o crocodilo prateado e dourado.\nIkääntyminen näkyi tylysti vuotiaan ruotsalaiskävelijän suorituksessa: Kasvoilla keskimäärin 30 prosenttia siirretyistä rasvasoluista jää elämään uudessa paikassaan. Kilpailijaäiti mojautti suukon samalla viivalla olleelle pojalleen - "Totta kai pussasin häntä" Venäjän konsulaatista San Franciscossa nousi tummaa savua - Palomiehet: Käämit paloivat Mercedeksellä - Valtteri Bottas ja Hamilton alkoivat pelata videopelejä - Formulat - Entinen tv-gladiaattori, paloittelumurhasta tuomittu Virpi Butt lasketaan vapaaksi — Korkea uusimisriski Minulle se olisi yhtä kuin keinotekoinen.\nIncredible Fishing with Hissu ja Tommi. Pörröinen kettu tyttö. Kolme helpointa tapaa saada hampaat valkoisemmiksi. Aurinkovoidemokat joihin sinäkin syyllistyt.\nDiorille silmänympärys-BB Trettiofyra Miten valitset ihonhoitosi?\nVierailevina tähtinä My Little Poneja, chihuahuoita ja Ahvenanmaan saaret. Heh, ihan sellanen perus sisäänpäin oleva ja syvä kuoppa. Alasti julkkiskuoppia. Vapaa xxx anal kuvia. Mies käveli 5 vuotta sitten Outokummussa hylätyn suuren koulun läpi ja kuvasi kaiken: Kaunis joulukaaos Vaalennussuihkeen kilpailija testissä - John Frieda Go Blonder Pimpeli pom, minullapa on: Como » Uutiset » Suomalaisella Katjalla on ilmiömäinen kyky — julkkikset haltioissaan.\nNäistä merkeistä sen huomaa. Kauppakatu Paluu ala-asteelle Teemaviikko: Minusta ainakin Sini Helmi näyttää ikäistään vanhemmalle kaikista leikkelyistä ym. YO-juhlameikki Perusmeikin ABC Body Issues Floridan tuliaiset "Meikitön" meikki vuotiaalle Mainostauko Åland blues Saturday night friend makeover Perjantain lookki ja rumat kynnet Unhoon jääneet meikit Keitä te olette?\nEnsikokemukset Foreo Lunasta Make-Up For Dummies pelastettu: Stand up -komiikka taas houkuttelee salaa, mutta se olisi maailman pelottavinta. Söpö parit suudella toisiaan. Mitä siis meissä muuttuu? Nealla on suuret silmäluomet jotka ovat näkyvissä silmien ollessa aukikin.\nSain selville, että mikä niissä silmissä on: Kesäihonhoitoa, osa 2 - hedelmiä ja marjoja vartalolle. Morsiusneito lohdutteli eksää lakanoissa! Silmäni muistuttavat hiemat itämaisia silmiä mutta ovat vain hivenen pyöreämmät eivätkä aivan niin vinot. Minulla on suurinpiirtein saman muotoiset silmät kuin Demi Lovatolla http:\nSan Francisco Bay Area Fast from SLO Kosmetiikan karkkimaa Blogi muuttaa Max Factor False Lash Epic Pieni kirjoitus epävarmuudesta Omituinen jet lag Love Always Trumps Hate - vaalin jälkeisiä tunnelmia Oaklandista Lavera Basis Sensitiv Q10 Lumikaaoksen läpi Kaliforniaan Mitä "karppaaja" syö 10 tunnin lennolla?\nTurku is not safe Bloggaamisessa ihaninta ja kamalinta Pitääkö incin aina olla hyvä?\nVideo chat ilmainen sukupuoli Tennistähti Serena Williamsin nännit häiritsivät Wimbledonin seuraajia: Saksassa on löytynyt kahden naisen ruumiit - kaksi naista oli ilmoitettu kadonneeksi - Ulkomaan uutiset -\nDESI ALASTON TISSIT Vieläkö yhdistelmä on jonkun mielestä eksoottinen? Kolmas ja suositeltavin keino on rasvansiirto.\nItsemurha tyttöjen jooga Domatia - edullinen tapa majoittua Kreikassa Tarina, jossa on paljon vettä ja vähän ouzoa Käsimatkatavaralla matkustaminen Purtu nainen Skiathoksella Vielä niistä UV-suodattimista


Parhaat MBA-ohjelmat Huddersfield Iso-Britanniassa 2017/2018\nLiiketalouden maisteri Huddersfield Iso-Britanniassa\nSuositut MBA-ohjelmat Huddersfield Iso-Britanniassa 2017/2018\nHuddersfield on suuri markkina kaupunki Yorkshiressa. Kirklees College ja University of Huddersfield sijaitsevat siellä. Yliopisto on perustettu vuonna 1825 ja on nyt noin 20000 opiskelijaa.\nNäytä kaikki MBA-tutkinnot Huddersfield Iso-Britanniassa 2017/2018\nYhdistynyt kuningaskunta Englanti Huddersfield\nYhdistynyt kuningaskunta, Huddersfield\nOpetus kampuksella Kokopäiväinen Osa-aikainen 16 kuukautta September 2018 Yhdistynyt kuningaskunta Huddersfield + 1 lisää\nTunnustettu maailmanlaajuisesti johtava johdon pätevyys, MBA on pisimmällä opetti johtamiskurssi saatavilla UK. Kurssi sopii, jos haluavat ylempään johtoon. Se on merkitystä ihmisten erilaisia organisaatioita, suuri tai pieni, julkinen, yksityinen tai vapaaehtoinen. [+]\nTunnustettu maailmanlaajuisesti johtava johdon pätevyys, MBA on pisimmällä opetti johtamiskurssi saatavilla UK. Kurssi sopii, jos haluavat ylempään johtoon. Se on merkitystä ihmisten erilaisia organisaatioita, suuri tai pieni, julkinen, yksityinen tai vapaaehtoinen.\nMBA kurssin pyritään nimenomaan kehittää strategista kyvykkyyttä. Se tarjoaa akateemisesti tiukka liikkeenjohdon koulutuksen ja tavoitteena on kehittää henkilökohtaisia, inter-henkilökohtainen ja viestintätaitoja.\nMBA on maailmanlaajuisesti tunnettu johtava johdon pätevyys ja on pisimmällä opetti johtamiskurssi saatavilla UK.\nOhjelman rakennetta... [-]\nLink to and share "Parhaat MBA-ohjelmat Huddersfield Iso-Britanniassa 2017/2018"


E91 - BMWforum.fi\nViesti Kirjoittaja axu » 10 Joulu 2010, 15:49\nViimeksi muokannut axu, 11 Elo 2014, 14:15. Yhteensä muokattu 6 kertaa.\nRe: E91 318d 2007\nViesti Kirjoittaja axu » 10 Joulu 2010, 18:01\nViimeksi muokannut axu, 11 Elo 2014, 14:15. Yhteensä muokattu 3 kertaa.\nViesti Kirjoittaja MarkusK » 10 Joulu 2010, 18:42\naxu kirjoitti: Kesävanteet 8.5x19 et 35 edessä ja 9.5x19 et 25 takana. Merkkiä en tiedä mutta jotkut italiaanot.\nVanteet taitaa olla Inter Action Mesh II. Oli edellisessä Golffissa tuollaiset ja nuo näyttää samanlaisilta.\nViesti Kirjoittaja axu » 10 Joulu 2010, 19:20\nViimeksi muokannut axu, 11 Elo 2014, 14:16. Yhteensä muokattu 2 kertaa.\nViesti Kirjoittaja axu » 10 Joulu 2010, 19:24\nViesti Kirjoittaja EPJBMW » 10 Joulu 2010, 19:31\nNyt on papparaisen taas pakko purkaa paineita! Autohan on tosi hyvän näköinen ja nuo kesävanteet sopii vielä kuin nenä päähän. Mutta noissa talvirenkaissa jo tuo takalokasuojan kaari roikkuu renkaan päällä, niin kuin ripustus olisi pettänyt. Olen jossakin toisessa topicissa kyseenalaistanut tuota korin laskemista ja kyseenalaistan sen taas. Toivottavasti en loukkaa tämän auton omistajaa suunnattomasti, koska tuo minua häiritsevä ulkonäköseikka ei ole tässä autossa edes pahimmasta päästä, sattuipahan vain sellaiseen tilanteeseen, että oli pakko kommentoida.\nViesti Kirjoittaja axu » 10 Joulu 2010, 19:46\nEPJBMW kirjoitti: Nyt on papparaisen taas pakko purkaa paineita! Autohan on tosi hyvän näköinen ja nuo kesävanteet sopii vielä kuin nenä päähän. Mutta noissa talvirenkaissa jo tuo takalokasuojan kaari roikkuu renkaan päällä, niin kuin ripustus olisi pettänyt. Olen jossakin toisessa topicissa kyseenalaistanut tuota korin laskemista ja kyseenalaistan sen taas. Toivottavasti en loukkaa tämän auton omistajaa suunnattomasti, koska tuo minua häiritsevä ulkonäköseikka ei ole tässä autossa edes pahimmasta päästä, sattuipahan vain sellaiseen tilanteeseen, että oli pakko kommentoida.\nEn todellakaan loukkaannu kommentistasi/kommenteista. Asiahan on niin että kun ihmiset laittaa kuvia omista menopeleistään tänne niin pitää olla valmis ottamaan kaikenlaista palautetta vastaan. Tuo kommenttisi on ihan totta tuon kuvan kohdalla. Autohan on keula alamäkeen käsijarru päällä ja kesärenkaat takakontissa . Tätä minun kiesiä on laskettu todella maltillisesti 30mm edessä ja 25mm takana.\nLaitan parempia kuvia tasaisella maalla otettuna kun löydän jonkun hyvän talvikuvauspaikan Turun lähettyvillä. Onko hyviä ehdotuksia kellään?\nViesti Kirjoittaja axu » 10 Joulu 2010, 19:56\nViimeksi muokannut axu, 11 Elo 2014, 14:16. Yhteensä muokattu 1 kertaa.\nViesti Kirjoittaja EPJBMW » 10 Joulu 2010, 22:30\nTuossa viimeisessä kuvassa, noilla kesävanteilla tuo pirssi on odella sopusuhtaisen näköinen. Papparaisenkin on pakko myöntyä!\nViesti Kirjoittaja axu » 14 Joulu 2010, 14:06\nViimeksi muokannut axu, 11 Elo 2014, 14:17. Yhteensä muokattu 1 kertaa.\nViesti Kirjoittaja BMW e90 » 15 Joulu 2010, 00:41\nMitkä angel eyes polttimot?\nViesti Kirjoittaja axu » 15 Joulu 2010, 09:01\nBMW e90 kirjoitti: Mitkä angel eyes polttimot?\nhttp://verkkokauppa.harline.com/product ... fset=start\nMerkkinä Racing Dash ja tehoa 6W. Ihan kelpo tuikut ainakin verrattuna joihinkin ebay-malleihin joita olen nähnyt.\nViesti Kirjoittaja axu » 20 Joulu 2010, 15:18\nViimeksi muokannut axu, 11 Elo 2014, 14:17. Yhteensä muokattu 2 kertaa.\nViesti Kirjoittaja EPJBMW » 20 Joulu 2010, 16:14\nNo mutta, nuohan äly hyvän näköiset. Saako nuo panelit helposti irti / paikoilleen? Irrallaan ollessahan nuo teipit kuitenkin laitetaan? Joskus kauan, kauan sitten törmäsin sellaiseen, että jotkin "koristeteipit" kutistui ajan myötä. Onko näissä nyky teipeissä sitä ongelmaa?\nViesti Kirjoittaja axu » 20 Joulu 2010, 20:05\nViesti Kirjoittaja gestapo » 20 Joulu 2010, 20:35\nKylläpäs Bemusi sisusta muuttui arvokkaan näköiseksi.Erittäin komee on!\nViesti Kirjoittaja -V- » 20 Joulu 2010, 21:17\nKyllä nuo teipit sopii hyvin! Itselleni tein edelliseen e92:een saman työn. Hankalimpana koin tuhkakupinkansien teippauksen, coupessa kun niitä oli kaksin kappalein. Kesän helteillä kojelaudan ilmanvaihtosiittimien aukkojen kulmista jokunen tahtoi kupruilla ja jouduin korjaamaan. Ilmeisesti olin venyttänyt hieman liikaa ja kuumassa lähti irtoamaan. Fiksauksen jälkeen pelitti hyvin. Tuhkakuppien kannet paksuuntuivat teipistä sen verran että liikkuivat hieman nihkeämmin kuin ilman teippiä. Kyllä tuo vakiomuovit hakkaa joka suhteessa mutta meneehän tuohon näpertelyyn aikaa.\nViesti Kirjoittaja axu » 21 Joulu 2010, 10:13\nViimeksi muokannut axu, 11 Elo 2014, 14:17. Yhteensä muokattu 3 kertaa.\nViesti Kirjoittaja Antinontoxic » 21 Joulu 2010, 12:57\nItse pidän tuota vaihtoehtoa B jopa parempana kuin alkuperäistä suunnitelmaa\nJa nuo hiilariteipit on kyllä todella onnistuneet. Miettinyt jossain vaiheessa samanlaista ratkaisua cooperiin, tai miksei myös bemariin...\nViesti Kirjoittaja axu » 21 Joulu 2010, 20:29\nViimeksi muokannut axu, 11 Elo 2014, 14:18. Yhteensä muokattu 4 kertaa.


[Pepparspray]: Viimeistä viedään\nTänään on virallisesti papan viimeinen lomapäivä; työt alkavat maanantaina.\nSen kunniaksi annoimme papan nukkua pitkään ensimmäisen kerran neljään viikkoon.\n(Joku muu nimeltä mainitsematon on röhnöttänyt sängyssä sinne yhdeksän, kymmenen kieppeille melkein joka päivä...)\nMe muut emme näin helpolla luovuta vaan lähdemme maanantaina mummolaan hemmoteltaviksi.\nPienen jännitysmomentin toi eilinen, kun tajusin henkilökorttini vanhenevan 9. elokuuta! Onneksi Finnairin sivuilta löytyi tieto, että heidän Suomen ja skandinavian välisillä lennoillaan matkustusasiakirjaksi käy myös ajokortti. Huh, mikä helpotus! Olin jo varautunut juoksemaan lähimmälle poliisiasemalle.\nElisa on jo kohta viikon laskenut päiviä. Kolme yötä vielä. Tänään löytyi mixmaxista viiksekäs mies, ilmoitti sen olevan ukki. Samaan hengenvetoon ilmoitti ikävöivänsä mummoa. Ja totesi taas, että on vielä kolme yötä jäljellä.\nNiin, että terveisiä vaan mummolaan; me tullaan kolmen yön päästä!


Itämeren risteilevät kasinolaivat - Itämeren satamat\nJos maalla ollessa tuntuu, että kasinolle on pitkä matka, niin voi ottaa kohteekseen vaikka Tukholman ja risteilyt. Suomen ja Ruotsin välinen lauttaliikenne on kuin Englannin kanaalin, mutta aikoinaan vain Suomesta käytiin Ruotsista hakemassa kaikkea sellaista mitä Suomessa ei ollut saatavilla ja Sergelin torin kaupat tulivat monelle suomalaiselle tutuksi.\nLaivoilla on niin pelinhoitajien vetämiä pelipöytiä kuin myös erilaisia kolikkopelejä, joista voi voittaa satoja euroja, mutta aina ei tarvitse lähteä merelle saakka. Parhaat casino bonukset löytyvät nimittäin juuri sieltä missä itse pelaaja on. Nykyaika on tuonut tulleessaan nettikasinot ja vielä niiden parannetut versiot eli mobiilikasinot ja pelaaminen on nykyään mahdollista juuri siellä missä pelaaja itse on ja aivan koska hän haluaa pelata. Täysin kansainvälisillä nettikasinoilla myös asiakaspalvelu on käytännössä saatavilla 24/7 ja täysin suomenkielisillä kasinoilla päivä ja ilta-aikaan, mutta öisin asiakaspalvelijat vetävät nokosia ja lataavat akkujaan seuraavaa päivää varten.\nNettikasinoilla on monilla nykyään tarjolla myös livepelejä, joissa pelaaja pelaa omalta koneelta käsin, mutta pelinhoitaja on oikeastikin jakajana.\nOnhan se aika mahtavaa, jos siinä sohvalla pelatessaan sattuisi osumaan miljoonavoittoon aivan kuten Pafin yhdelle pelaajalle viime vuonna kävi hänen voittaessaan 2,7 miljoonaan Hall of Gods-pelistä.\nRisteilyalukset ovat matkalla joka viikkoa, ympäri vuoden mutta luonnollisesti sesonkiaikaa on kesäkuukaudet, kun laivan kannella voi hyvällä säällä tuntea sekä merituulen, että lämpimän auringon.\nPerinteisten Itämeren kohteiden lisäksi on tarjolla toiseenkin suuntaan olevia Itämeren risteilyjä. Tarjolla on esimerkiksi viikon risteily Serenade of Seas aluksella matkaten Pietarista Kööpenhaminaan ja matkalla käyden myös Tukholmassa ja Tallinnassa tai vaikka Norjan suuntaan Costa Favolosalla Kööpenhaminasta Bergenin kautta Göteborgiin ja Warnemündeen. Nämä risteilyt ovat kaikki ns. täysihoitoristeilyjä ja Suomesta matkatessa matka alkaa ja päättyy lentoihin, mutta välillä ollaan se viikko merellä, Itämerellä. Onhan niitä muitakin sitten valittavissa, esimerkiksi Princess Cruisesin vuonna 2014 valmistunut Regal Princess reissaa usein Itämerellä.\nTallink laajentaa kohdetarjontaansa kesällä 2019, kun risteilylaiva Silja Europa tekee yhteensä seitsemän erikoisristeilyä. Risteilyistä neljä suuntautuu Visbyhyn, kaksi Riikaan ja yksi risteily Maarianhaminaan. Kaikki erikoisristeilyt toteutetaan päivä kohteessa -periaatteella siten, että matkustajat viettävät laivalla kaksi yötä ja perillä kohteessa yhden kokonaisen päivän. Lähtösatama on Helsinki. Silja Europa liikennöi normaalisti Helsinki–Tallinna-reitillä, tehden 22 tunnin risteilyjä. Laiva on Itämeren suurin matkustaja-autolautta, siihen mahtuu yli 3 000 matkustajaa. Europalle tehtiin mittavat uudistukset vuoden 2016 lopussa.\nViking Linen uusin alus tulossa\nXiamen Shipbuilding Industry -telakalla tehdään jo töitä täydellä teholla. Rakenteilla oleva alus on osa suomalais-ruotsalaista EU-hanketta, joka edistää ympäristöystävällisempiä ja tehokkaampia meriliikenneyhteyksiä Turun ja Tukholman välillä. Kun alus saapuu kotisatamaansa, se on valmis vastaanottamaan 2 800 matkustajaa. Neitsytmatka on vuorossa alkuvuodesta 2021. Uusi laiva varustetaan tuulityöntövoimaa hyödyntävillä roottoripurjeilla ja maailman ympäristöystävällisimmillä moottoreilla. Aivan kuten Viking Grace, käyttää uusi Viking Linen lippulaiva polttoaineenaan nesteytettyä maakaasua. Sen ansiosta päästöt vähenevät merkittävästi. Innovatiiviset Azipod-potkurit sekä dynaaminen ilmastointi ja valaistus tekevät matkustamisesta mukavampaa sekä sinulle että Itämerelle.